Πτυχίο στη Χημική Μηχανική\nΚαθώς ο σύγχρονος κόσμος αποδίδει ολοένα και περισσότερη έμφαση στα θέματα ενέργειας και στο περιβάλλον, η επιστήμη της χημικής μηχανικής καλείται μέσα από την εφαρμοσμένη έρευνα να παράγει λύσεις που να εξυπηρετούν ταυτόχρονα τόσο τον άνθρωπο όσο και το φυσικό περιβάλλον.\nΗ χημική μηχανική αποτελεί διεπιστημονικό κλάδο της μηχανικής επιστήμης που στηρίζεται σε αποτελέσματα και μεθόδους της χημείας. Κύριο αντικείμενο έρευνας και μελέτης είναι η ανάπτυξη μεθόδων και η ασφαλής σχεδίαση και αξιοποίηση εργοστασίων παραγωγής, ή μεταποίησης χημικών σκευασμάτων.\nΚάθε χημικός μηχανικός εφαρμόζει τις αρχές των χημικών, φυσικών, μαθηματικών, οικονομικών και τεχνικών επιστημών, σε πεδία που ανάγονται σε διεργασίες ροής των υλικών, μετασχηματισμού της ύλης και εγκαταστάσεις διεξαγωγής διεργασιών όπου η ύλη υποβάλλεται σε κατεργασία ή επεξεργασία κατά τον ωφελιμότερο τρόπο από τεχνική, οικονομική και κοινωνική άποψη.\nΤο πρόγραμμα προσφέρεται από κοινού από τη Σχολή Μηχανικής και Τεχνολογίας και το Τμήμα Χημικών Μηχανικών. Το πρόγραμμα σπουδών παρέχει επιστημονική κατάρτιση στη Χημική Μηχανική και ειδίκευση στις κατευθύνσεις της Πετροχημικής Μηχανικής και Περιβαλλοντικής Χημικής Μηχανικής.\nΣύμφωνα με το πρόγραμμα σπουδών, αρχικά παρέχονται γνώσεις οι οποίες θα εισαγάγουν τους φοιτητές στα θέματα της Χημικής Μηχανικής όπως και γνώσεις σε μαθήματα που θα τους βοηθήσουν να παρακολουθήσουν επιτυχώς τα εξειδικευμένα μαθήματα που διδάσκονται στα εξάμηνα των δυο τελευταίων ετών. Στο τελευταίο έτος σπουδών οι φοιτητές θα έχουν την ευκαιρία να εκπονήσουν διπλωματική εργασία συναφή με το αντικείμενο των σπουδών τους υπό την επίβλεψη καθηγητών του Τμήματος.\nΤο Τμήμα προσφέρει ένα τετραετές προπτυχιακό πρόγραμμα σπουδών και απονέμει πτυχίο στη Χημική Μηχανική. Για την απόκτηση πτυχίου στη Χημική Μηχανική απαιτείται η συμπλήρωση τουλάχιστον 240 Ευρωπαϊκών Πιστωτικών Μονάδων (ECTS). Το πτυχίο είναι αναγνωρισμένο από το Επιστημονικό Τεχνικό Επιμελητήριο Κύπρου (ΕΤΕΚ) και πιστοποιημένο από τον Φορέα Διασφάλισης και Πιστοποίησης της Ποιότητας της Ανώτερης Εκπαίδευσης (ΔΙΠΑΕ).\nΓιατί να γίνω Χημικός Μηχανικός\nΜαθήματα Κοινού Κορμού (1ο-4ο Εξάμηνο)\nCEN 101 Μαθηματικά Ι\nCEN 107 Μαθηματικά II\nCEN 102 Φυσική Ι\nCEN 108 Φυσική II\nCEN 103 Βιολογία\nCEN 103E Εργαστήρια Βιολογία\nCEN 109 Οργανική Χημεία Ι\nCEN 109E Εργαστήρια Οργανικής Χημείας Ι\nCEN 104 Γενική Χημεία\nCEN 110 Αναλυτική Χημεία\nCEN 110E Εργαστήρια Αναλυτικής Χημείας\nCEN 105 Εργαστήρια Ανόργανης Χημείας\nCEN 111 Εισαγωγή στη Χημική Μηχανική\nLCE 131 Αγγλικά για Χημικούς Μηχανικούς Ι\nLCE 132 Αγγλικά για Χημικούς Μηχανικούς ΙΙ\nCEN 201 Μηχανολογικό Σχέδιο με βοήθεια Υπολογιστή\nCEN 202 Εφαρμοσμένη Στατιστική - Ανάλυση δεδομένων\nCEN 203 Μαθηματικά ΙΙΙ\nCEN 205 Οργανική Χημεία ΙΙ\nCEN 205E Εργαστήρια Οργανικής Χημείας ΙΙ\nCEN 204 Εφαρμοσμένη Θερμοδυναμική Ι\nCEN 207 Φαινόμενα Μεταφοράς Μάζας\nCEN 206 Ισοζύγια Μάζας και Ενέργειας\nCEN 212 Εισαγωγή σε Υλικά Χημικής Μηχανικής\nCEN 208 Φυσικοχημεία Ι\nCEN 208Ε Εργαστήρια Φυσικοχημείας Ι\nCEN 304 Φυσικοχημεία ΙΙ\nCEN 304E Εργαστήρια Φυσικοχημείας ΙΙ\nCEN 213 Τεχνική Μηχανική\nCEN 305 Εφαρμοσμένη Θερμοδυναμική ΙΙ\nCEN 301 Δυναμική Προσομοίωση Συστημάτων με βοήθεια H/Y\nCEN 209 Φυσικές Διεργασίες Ι\nCEN 209Ε Εργαστήρια Φυσικών Διεργασιών Ι\nCEN 210 Χημικές Διεργασίες\nCEN 210Ε Εργαστήρια Χημικών Διεργασιών\nCEN 211 Βιοχημικές Διεργασίες\nCEN 211Ε Εργαστήρια Βιοχημικών Διεργασιών\nCEN 302 Εργαστήρια Χημικής Τεχνολογίας\nCEN 306 Ηλεκτροτεχνία\nCEN 303 Οικονομικά – Αρχές Διοίκησης Επιχειρήσεων\nCEN 307 Σχεδιασμός Χημικών Αντιδραστήρων και Εγκαταστάσεων\nCEN 308 Φαινόμενα Μεταφοράς Ενέργειας\nCEN 402 Καθαρές Τεχνολογίες – Σχεδιασμός Εγκαταστάσεων Αντιρρύπανσης\nΜΑΘΗΜΑ ΕΙΔΙΚΕΥΣΗΣ 1\nΜΑΘΗΜΑ ΕΙΔΙΚΕΥΣΗΣ 2\nCEN 309 Πρακτική Άσκηση\n(υποχρεωτική μετά το 3ο έτος)\nCEN 327 Φυσικές Διεργασίες ΙΙ – Τεχνολογίες Διαχωρισμού\nCEN 327E Εργαστήρια Φυσικών Διεργασιών ΙΙ\nCEN 311 Συνδυασμός/ Ανακύκλωση Διεργασιών-Διαγράμματα Ροής με βοήθεια Υπολογιστή\nCEN 401 Βιοχημική Μηχανική – Παραγωγή Βιοτεχνολογικών Προϊόντων 5\nΜΑΘΗΜΑ ΕΠΙΛΟΓΗΣ ΕΙΔΙΚΕΥΣΗΣ\nCEN 406 Ρύθμιση και Σχεδιασμός Διεργασιών\nΜΑΘΗΜΑ ΕΙΔΙΚΕΥΣΗΣ 5\nΜΑΘΗΜΑ ΕΙΔΙΚΕΥΣΗΣ 3\nΜΑΘΗΜΑ ΕΙΔΙΚΕΥΣΗΣ 4\nΜΑΘΗΜΑ ΕΙΔΙΚΕΥΣΗΣ 6\nCEN 404 Διπλωματική Εργασία Ι\nCEN 405 Διπλωματική Εργασία II\nΡΟΗ ΠΕΤΡΟΧΗΜΙΚΗΣ ΜΗΧΑΝΙΚΗΣ\nΡΟΗ ΠΕΡΙΒΑΛΛΟΝΤΙΚΗΣ ΧΗΜΙΚΗΣ ΜΗΧΑΝΙΚΗΣ\nCEN 328 Ανάλυση και χαρακτηρισμός πετρελαιοειδών (μέθοδοι ASTM) +3 Εργαστήρια\nCEN 321 Συστήματα Επεξεργασίας Νερού και Υγρών Αποβλήτων\nCEN 329 Ανίχνευση και αξιοποίηση κοιτασμάτων Υδρογονανθράκων\nCEN 322 Περιβαλλοντική Τοξικολογία\n+ 6 Εργαστήρια\nCEN 330 Βαρέα Παράγωγα Απόσταξης Πετρελαίου, Επεξεργασία Φυσικού Αερίου και Λιπαντικά\n+3 Εργαστήρια σχετικά με αποστακτική στήλη\nCEN 323 Ενόργανη Ανάλυση και Μετρήσεις Πεδίου\n12 Εργαστήρια Σύνολο\nCEN 331 Καταλυτικές Διεργασίες\nCEN 324 Περιβαλλοντική Βιοτεχνολογία και Αποκατάσταση Περιβάλλοντος\nCEN 332 Διαχείριση και Αποθήκευση Καυσίμων\nCEN 325 Μηχανική και Τεχνολογίες Στερεών Αποβλήτων\nCEN 333 Φυσικές Διεργασίες Πετροχημικής Βιομηχανίας\nCEN 326 Μελέτες Εκτίμησης Περιβαλλοντικών Επιπτώσεων\nΜαθήματα Επιλογής Ειδίκευσης (αφορούν και τις 2 ροές και μπορούν να προσφέρονται και σε άλλα προγράμματα σπουδών του Πανεπιστημίου – δεν θα προσφέρονται όλα ταυτόχρονα)\nCEN 421 Ενεργειακοί Πόροι και Περιβάλλον\nCEN 422 Ορυκτά Καύσιμα - Φυσικό Αέριο\nCEN 423 Ρύπανση/απορρύπανση εδάφους και ιζημάτων\nCEN 424 Ρύπανση/απορρύπανση θάλασσας και υδάτινων πόρων\nCEN 425 Διαχείριση Χημικών Ουσιών (Κανονισμός REACH)\nCEN 426 Περιβαλλοντική Υγεία και Ασφάλεια\nCEN 427 Ανανεώσιμες πηγές ενέργειας - παραγωγή βιοκαυσίμων\nCEN 428 Περιβαλλοντική Νομοθεσία και Ευρωπαϊκή Πολιτική\nCEN 429 Φυσική Περιβάλλοντος\nCEN 430 Διδακτική Φυσικών Επιστημών και Τεχνολογίας\nΣκοπός του μαθήματος είναι η εισαγωγή των φοιτητών στον Απειροστικό Λογισμό μιας μεταβλητής, η μελέτη δηλαδή των ιδιοτήτων πραγματικών συναρτήσεων σε διαφορικό και ολοκληρωτικό επίπεδο που είναι απαραίτητα για την επίλυση προβλημάτων Μηχανικής. Συγκεκριμένα: Συναρτήσεις, Όρια, Συνέχεια συναρτήσεων, Διαφορικό Συνάρτησης, Παράγωγοι, Κανόνες Παραγώγισης, Εφαρμογές Σύνθετης Παραγώγισης, Ολοκληρώματα: Αόριστο και Ορισμένο. Εφαρμογές Ολοκληρωμάτων: υπολογισμός εμβαδού μεταξύ καμπυλών, όγκου εκ περιστροφής, επίλυση συνήθων διαφορικών εξισώσεων 1ης Τάξης, Ακολουθίες, Όριο, σύγκλιση, Απειροσειρές και κριτήρια σύγκλισης, Σύγκλιση Δυναμοσειρών, Παραγώγιση και ολοκλήρωση δυναμοσειρών. Μιγαδικοί αριθμοί: Άλγεβρα, Γεωμετρία, Συστήματα συντεταγμένων, Εφαρμογές.\nΔιανυσματική διατύπωση των φυσικών νόμων. Νόμοι του Νεύτωνα. Δυνάμεις: βαρυτικές, ηλεκτρικές, μαγνητικές. Εξίσωση κίνησης. Μελέτη της κίνησης σε 1 και 3 διαστάσεις. Συστήματα αναφοράς. Διατήρηση της ορμής. Κρούσεις. Συστήματα με μεταβλητή μάζα. Έργο. Κινητική ενέργεια. Διατηρητικές δυνάμεις. Δυναμική ενέργεια. Διατήρηση της ενέργειας. Κίνηση συστημάτων σωματιδίων. Ροπή δύναμης. Στροφορμή. Ροπή αδράνειας. Διατήρηση της στροφορμής. Μελέτη της κίνησης του στερεού σώματος. Ταλαντώσεις. Αρμονικός ταλαντωτής. Αρμονικός ταλαντωτής με απόσβεση. Εξαναγκασμένες ταλαντώσεις. Συζευγμένες ταλαντώσεις δύο και πολλών βαθμών ελευθερίας. Κυματική εξίσωση. Κυματική κίνηση σε μηχανικά συστήματα.\nCEN 102Ε Εργαστήρια Φυσικής Ι\n2. Ορμή και Κινητική Ενέργεια σε ελαστική και ανελαστική κρούση\n3. Τροχός του Maxwell\n4. Απλό εκκρεμές\nΔομικοί λίθοι του κυττάρου. Νουκλεϊνικά οξέα, Πρωτεΐνες, Πολυσακχαρίτες, Λιπίδια. Κυτταρική οργάνωση, Βιολογικές μεμβράνες. Μεμβρανική μεταφορά. Μετατροπή ενέργειας στο κύτταρο. Κωδικοποίηση των γενετικών πληροφοριών. Αποθήκευση-πακετάρισμα και αποκωδικοποίηση των γενετικών πληροφοριών. Πρωτεϊνοσύνθεση. Μετα-μεταφραστική τροποποίηση. Η Τεχνολογία του DNA. Κλωνοποίηση οργανισμών.\nCEN 103Ε Εργαστήρια Βιολογίας\n1. Υγεία και Ασφάλεια σε εργαστηριακούς χώρους.\n2. Ποιοτικός και ποσοτικός προσδιορισμός μακρομορίων.\n3. Βασικές αρχές για την εξαγωγή του DNA.\n4. Παρατήρηση νωπών περιβαλλοντικών δειγμάτων σε στερεοσκόπιο και μικροσκόπιο και βασικές αρχές καλλιέργειας μικροοργανισμών.\n5. Βασικές πρακτικές εφαρμοσμένης μικροβιολογίας (χρώση κατά Γκραμ, εκτίμηση πυκνότητας πληθυσμού).\n6. Γενετική μηχανική. Βασικές αρχές κλωνοποίησης και μοριακού ανασυνδυασμού.\nΕισαγωγή στη Χημεία: Ύλη και Μετρήσεις. Καταστάσεις της ύλης, φυσικές και χημικές ιδιότητες και μεταβολές, εντατικές και εκτατικές ιδιότητες. Άτομα - Μόρια - Ιόντα. Ατομική θεωρία της ύλης, πρωτόνια, ηλεκτρόνια, νετρόνια, πυρήνας, σύμβολα στοιχείων, ισότοπα, ατομικές μάζες. Οι Τέσσερις Δυνάμεις: Ρόλος, ισχύς και εύρος των τεσσάρων δυνάμεων. Ηλεκτρονιακή Δομή των Ατόμων: Ατομικό μοντέλο του Bohr, ατομικά τροχιακά, ενέργειες τροχιακών, αρχή αποκλεισμού του Pauli, κανόνας του Hund, περιοδικός πίνακας. Εισαγωγή στη Θερμοχημεία και στη Χημική Θερμοδυναμική. Βασικοί όροι: Σύστημα, έργο, θερμότητα, ενέργεια, ενθαλπία, ενδόθερμη-εξώθερμη διαδικασία, νόμος του Hess, αυθόρμητη-μη αυθόρμητη διαδικασία, αντιστρεπτή-μη αντιστρεπτή διαδικασία, εντροπία, ενέργεια Gibbs. Χημική Ισορροπία: Θεώρηση, περιγραφή και σταθερά της χημικής ισορροπίας, ετερογενής ισορροπία, πηλίκο αντίδρασης Q, αρχή του Le Châtelier. Ιδιότητες Διαλυμάτων: Διάλυμα, διαλυμένη ουσία, διαλύτης, αλληλεπιδράσεις, κορεσμένα, ακόρεστα και υπέρκορα διαλύματα. Χημεία Οξέων – Βάσεων: Ορισμοί, συζυγή οξέα και βάσεις, ισχύς οξέων και βάσεων, αυτοϊονισμός του νερού, κλίμακα του pH, ισχυρά οξέα, ισχυρές βάσεις, σταθερά διάστασης, ασθενή οξέα, ασθενείς βάσεις, πολυπρωτικά οξέα. Επιπλέον Πτυχές Υδατικής Ισορροπίας: Επίδραση κοινού ιόντος, ρυθμιστικά διαλύματα (buffers), τιτλοδοτήσεις. Ισορροπία Υγρών - Στερεών και Ισορροπία Υγρών - Αερίων: Διαλυτότητα, μοριακή διαλυτότητα και σταθερά του γινομένου διαλυτότητας, νόμος του Henry.\n1. Παρασκευή αρχικών υγρών διαλυμάτων – Παρασκευή διαλυμάτων, υπολογισμοί περιεκτικότητας (w/w %, w/v %, v/v %), υπολογισμός μοριακότητας και αραιώσεις (2 μέρη).\n2. Μέτρηση pH διαλυμάτων, υπολογισμός σταθεράς διάστασης, θεωρητικής κλίσης ηλεκτροδίου, αραίωση διαλυμάτων και επαλήθευση με πειραματικές μετρήσεις.\n3. Σύνθεση άλατος από ισχυρό οξύ και ασθενή βάση.\n4. Πρωτολυτικές Τιτλοδοτήσεις – Αλκαλιμετρία και Οξυμετρία\nα. Προσδιορισμός Μοριακότητας Διαλυμάτων Οξέων και Βάσεων\nβ. Τιτλοδότηση ασθενούς οξέος από ισχυρή βάση, ισχυρού οξέος από ισχυρή βάση, ισχυρού οξέος από ασθενή βάση.\nγ. Τιτλοδότηση ισχυρού οξέος από ισχυρή βάση με τη χρήση πεχάμετρου\n5. Προσδιορισμός Μίγματος Na2CO3 + NaHCO3 με Οξεοβασική Τιτλομέτρηση.\n6. Μέτρηση σκληρότητας νερού (τιτλοδοτήσεις EDTA).\n7. Αργυρομετρικός προσδιορισμός ιόντων χλωρίου σε υδατικό διάλυμα (Μέθοδος Mohr).\nCEN 106 English Language Ι\nΣκοπός του μαθήματος είναι η μελέτη συναρτήσεων πολλών μεταβλητών σε διαφορικό και ολοκληρωτικό επίπεδο, που έχουν άμεση χρήση στην ανάλυση πολλών προβλημάτων μηχανικής όπως θερμοδυναμικής και ρευστομηχανικής. Το μάθημα περιλαμβάνει συναρτήσεις πολλών μεταβλητών, μερικές παραγώγους, εφαρμογές μερικών παραγώγων, πολλαπλά ολοκληρώματα, εφαρμογές ολοκληρωμάτων, διανυσματικές συναρτήσεις, και θέματα διανυσματικού λογισμού. Επίσης, το μάθημα εισάγει τους φοιτητές στην Γραμμική Άλγεβρα: Θεωρία πινάκων και τετραγωνικοί πίνακες, ορίζουσα και αντίστροφος πίνακας. Ομογενή και μη ομογενή συστήματα γραμμικών εξισώσεων, επίλυση με τη μέθοδο απαλοιφής Gauss. Φασματική ανάλυση πίνακα, θεώρημα Cayley–Hamilton. Αλγεβρική και γεωμετρική πολλαπλότητα ιδιοτιμών, Γενίκευση εσωτερικού γινομένου, η έννοια της norm, απόσταση και ορθοκανονικοποίηση με τη μέθοδο Gram–Schmidt.\nCEN 108 Φυσική ΙΙ\nΗλεκτρικό φορτίο. Νόμος του Coulomb. Ηλεκτρικά πεδία. Ο νόμος του Gauss. Ηλεκτρικά δυναμικά. Ηλεκτρικά ρεύματα. Κυκλώματα συνεχούς ρεύματος. Οι κανόνες του Kirchhoff. Μαγνητικά πεδία. Ο νόμος του Ampere. Μαγνήτιση στην ύλη. Κυκλώματα εναλλασσόμενου ρεύματος. Ηλεκτρομαγνητική επαγωγή. Ο νόμος επαγωγής του Faraday. Εξισώσεις του Maxwell και Ηλεκτρομαγνητικά Κύματα. Στοιχεία πυρηνικής φυσικής: Ραδιενέργεια, έλλειμμα μάζας. Πυρηνικές αντιδράσεις και διατομές αντιδράσεων. Σχάση. Αλληλεπιδράσεις ύλης και ακτινοβολιών. Ανίχνευση και μέτρηση ακτινοβολιών.\nCEN 108E Εργαστήρια Φυσικής ΙΙ\nΕπιβεβαίωση του νόμου του Coulomb.\nΜετρήσεις ρεύματος και τάσης σε αντιστάτες συνδεδεμένους παράλληλα και σε σειρά.\nΜέτρηση του μαγνητικού πεδίου ενός ζεύγους πηνίων Helmholtz.\nΜετατροπή ενέργειας σε καύσιμο – Ηλεκτρόλυση νερού.\nΤο μάθημα αυτό καταπιάνεται με τις βασικές αρχές της οργανικής χημείας, τον ομοιοπολικό δεσμό, τους δεσμούς σ και π σε οργανικά μόρια, τα υβριδικά τροχιακά sp, sp2 και sp3, τις ενδομοριακές δυνάμεις που αναπτύσσονται στα οργανικά μόρια. Επίσης, αναλύεται ο απεντοπισμός των ηλεκτρονίων και οι δομές συντονισμού σε οργανικά μόρια (δομές Kekulé), η ονοματολογία των οργανικών ενώσεων, η προτεραιότητα των χαρακτηριστικών ομάδων, η στερεοχημεία, προβολές κατά Fischer, Sawhorse και Newman, ενεργειακά διαγράμματα στρέψης δεσμών, στερεοχημική τάση και παρεμπόδιση, δομές κυκλοεξανίου, εναντιομέρεια, χειρομορφία, ασύμμετρα άτομα R και S, οπτική ενεργότητα, ρακεμοποίηση, διαστερεομερή και χρωματογραφικός διαχωρισμός διαστερεομερών. Επιπλέον, το μάθημα εμβαθύνει στις αντιδράσεις των οργανικών μορίων (προσθήκη, απόσπαση, αντιδραστήρια Grignard, υποκατάσταση, πολυμερισμός, οξείδωση – Fehling και Tollens). Ιδιαίτερη έμφαση δίνεται στους μηχανισμούς αντιδράσεων των αλκυλαλογονιδίων (Ε1, Ε2, SN1, SN2) καθώς και τα ενεργειακά τους διαγράμματα. Μελετώνται οι παράγοντες που επηρεάζουν τις αντιδράσεις (ισχύς πυρηνόφιλου, ενέργεια ενεργοποίησης, ενδιάμεση κατάσταση, στερεοχημικές παρεμποδίσεις, μεταθέσεις διπλού δεσμού ενδιάμεσου προϊόντος). Σε όλα τα κεφάλαια λύνονται ασκήσεις στην τάξη.\nCEN 109Ε Εργαστήρια Οργανικής Χημείας Ι\nΑνακρυστάλλωση βενζοϊκού οξέος.\nΣημείο ζέσεως – απόσταξη.\nΕκχύλιση σαλικιλικού οξέως με εξάνιο.\nΑντιδράσεις καρβονυλικών ενώσεων με αντιδραστήρια Tollens και Fehling.\nΑπομόνωση καφεΐνης από φύλλα τσαγιού με εκχύλιση.\nΕισαγωγή: Η Αναλυτική Διαδικασία και Μετρήσεις. Περιεκτικότητες - Παρασκευή Διαλυμάτων. Εργαλεία Αναλυτικής Χημείας και Πειραματικό Σφάλμα - Στατιστική. Ποιοτική Ανάλυση: Χημική Ισορροπία. Αρχή του Le Châtelier: Οξέα - βάσεις, pH, καθίζηση - ιζηματοποίηση – καταβύθιση, διαλυτότητα. Ποσοτική Ανάλυση: Ογκομετρικοί Προσδιορισμοί - Τιτλοδοτήσεις. Είδη τιτλοδοτήσεων, ισοδύναμο - τελικό σημείο, δείκτες, ογκομέτρηση καθίζησης - καταβύθισης, συμπλοκομετρία, ογκομέτρηση συμπλοκοποίησης. Ηλεκτροχημεία: Αριθμοί οξείδωσης, ημιαντιδράσεις, βολταϊκά στοιχεία - γαλβανικά κελιά, ηλεκτροκινητική δύναμη, κανονικό δυναμικό στοιχείου, εξίσωση Nernst, στοιχεία συγκέντρωσης. Φασματοσκοπία: Ύλη, ακτινοβολία, ηλεκτρομαγνητικό φάσμα, φωτόνιο, απορρόφηση, εκπομπή, νόμος Beer-Lambert, φασματοσκοπία ορατού - υπεριώδους (UV/Vis), φασματοσκοπία υπερύθρου (IR), κανόνες επιλογής, τρόποι δόνησης, ποιοτικός και ποσοτικός προσδιορισμός ενώσεων.\nCEN 110Ε Εργαστήρια Αναλυτικής Χημείας\nΟξυμετρία: Ποσοτικός Προσδιορισμός Περιεκτικότητας Διαλύματος Φωσφορικού Οξέος (Η3PΟ4).\nΣυμπλοκομετρία: Προσδιορισμός Ολικής Σκληρότητας Δείγματος Νερού (H2O).\nΑργυρομετρικός Προσδιοριμός Ιόντων Χλωρίου (Cl-): Μέθοδος Mohr.\nUV/Vis Φασματοφωτομετρικός Προσδιορισμός Ιόντων Σιδήρου (Fe3+).\nFTIR Φασματοφωτομετρική Ποιοτική Ανάλυση-Ταυτοποίηση Άγνωστων Ενώσεων.\nΟρισμός επιστήμης και περιγραφή επαγγελματικής απασχόλησης Χημικού Μηχανικού. Έννοιες Χημικής Μηχανικής και εφαρμογές στη Χημική Βιομηχανία. Συστήματα Μονάδων. Κύριες φυσικές και χημικές, βιολογικές διεργασίες στη Χημική Μηχανική. Βασικός εξοπλισμός και διαγράμματα ροής στη Χημική Μηχανική. Μαθηματικά πρότυπα διεργασιών, εμπλεκόμενες μεταβλητές, ελεύθερες μεταβλητές, βαθμοί ελευθερίας. Εξαγωγή και διαμόρφωση του συνολικού ισοζυγίου μάζας μιας διεργασίας. Η εξαγωγή και διατύπωση του συνολικού και μερικών ισοζυγίων μάζας παρουσία χημικής αντίδρασης. Τάση ατμών και υπολογισμός τάσης ατμών. Σημείο βρασμού. Εξάτμιση και συμπύκνωση. Μερικός και ολικός κορεσμός. Σημείο Δρόσου. Ισοζύγια μάζας για εξάτμιση και συμπύκνωση. Εφαρμογή σε συστήματα αέρα/νερού. Εισαγωγή της έννοιας της ενθαλπίας και του υπολογισμού της για καθαρές ουσίες και για μίγματα ουσιών. Ειδική θερμότητα ουσιών, ενθαλπία εξάτμισης/συμπύκνωσης και παραδείγματα βιομηχανικών θερμικών διεργασιών. Εξαγωγή και διατύπωση του ισοζυγίου ενέργειας. Η έννοια του θερμοτονισμού των χημικών αντιδράσεων. Προσδιορισμός της θερμότητας σχηματισμού από την πρότυπη τιμή της.\nCEN 112 English Language ΙΙ\nΑνάγκη για Τεχνικό Σχέδιο. Κατηγορίες Τεχνικού Σχεδίου. Αρχές Σχεδίασης: Χαρτί Σχεδίασης, Κλίμακες, Γραμμές, Γράμματα, Αριθμοί. Ορθές Προβολές (Όψεις). Αναπαράσταση Όψεων. Ονοματολογία και Σχετική θέση Όψεων. Επιλογή Όψεων. Όψεις σε Τομή: Πλήρης Τομή, Ημιτομή. Διαστασιολόγηση. Εισαγωγή στη Σχεδίαση με Υπολογιστή (AutoCAD ή Google SketchUp).\nCEN 202 Εφαρμοσμένη Στατιστική – Ανάλυση Δεδομένων\nΤο μάθημα στοχεύει στο να έχουν οι φοιτητές επάρκεια στην ανάλυση, ερμηνεία και σύνθεση ως εξής:\nΝα χρησιμοποιούν τα μαθηματικά για την αναγνώριση μοτίβων\nΝα οργανώνουν την πληροφορία για να διαφανούν οι συσχετίσεις\nΝα κατανοούν ότι τα δεδομένα μπορούν να συλλεχθούν, οργανωθούν, στοιχηθούν και αναλυθούν με ποικίλους τρόπους\nΝα ερμηνεύουν την πληροφορία γύρω μας\nΝα κάνουν προβλέψεις ή να τις επεξηγούν χρησιμοποιώντας δεδομένα\nΝα επικοινωνούν την πληροφορία σε πραγματικές συνθήκες\nΟι φοιτητές θα καταλάβουν ότι το να διαβάζουν, να κατανοούν, να ερμηνεύουν και να επικοινωνούν την πληροφορία είναι μεγάλης σημασίας για να μοντελοποιήσουν μια πληθώρα πραγματικών καταστάσεων, να εξάγουν κατάλληλα συμπεράσματα, να λαμβάνουν ενημερωμένες αποφάσεις και να επεξηγούν αυτές τις αποφάσεις. Οι φοιτητές θα μάθουν ότι το μήνυμα που μπορεί να εξαχθεί από ανάλυση δεδομένων έχει να κάνει με το πως αυτά έχουν συλλεχθεί, παρουσιαστεί και συνοψιστεί. Τα αποτελέσματα της στατιστικής μπορούν να χρησιμοποιηθούν για να υποστηρίξουν ή να απορρίψουν ένα ισχυρισμό.\nΟι φοιτητές θα στοχεύουν πυρηνικές μαθηματικές έννοιες όπως 1) πώς μπορώ να λύσω αυτό το πρόβλημα, 2) τι αριθμητικά μοτίβα και σχέσεις αναγνωρίζω, 3) τι χωρικά μοτίβα και σχέσεις αναγνωρίζω, 4) πώς μοντελοποιώ μοτίβα και σχέσεις, 5) Πώς γνωρίζω ότι η απάντησή μου είναι λογική; 6) πώς επικοινωνώ στατιστικά, 7) πώς αποδεικνύω ότι ο στατιστικός μου συλλογισμός είναι ορθός; 8) πώς σχετίζεται η στατιστική με τον κόσμο;\nΑπλές διαφορικές εξισώσεις (ΔΕ) πρώτης τάξεως, εφαρμογές - Απλές ΔΕ δευτέρας τάξεως, εφαρμογές (εξ. Νεύτωνα) - Γενική μελέτη γραμμικών ΔΕ - Ειδικές μέθοδοι για εξισώσεις με σταθερούς συντελεστές: η μέθοδος των σειρών Fourier και οι εφαρμογές της, η μέθοδος του μετασχηματισμού Laplace; και οι εφαρμογές της - Ιδιοτιμές και ιδιοδιανύσματα μητρώων - Συστήματα γραμμικών ΔΕ με σταθερούς συντελεστές, λύση με χρήση μητρώων - Μερικές ΔΕ, προβλήματα συνοριακών τιμών (εξ. θερμότητας, εξ. κύματος, εξ.Laplace) - Γραμμικές ΔΕ με μεταβλητούς συντελεστές, μέθοδος δυναμοσειρών (εφαρμογές στις εξ.Bessel, Legendre) -Σταθερότητα λύσεων ΔΕ, μέθοδος φασικού χώρου. Εισαγωγή και χρήση του μετασχηματισμού Laplace.\nΕφαρμογές 1ου και 2ου Θερμοδυναμικού Αξιώματος. Σχέσεις μεταξύ θερμοδυναμικών μεγεθών: Συστηματική συσχέτιση θερμοδυναμικών συναρτήσεων με μετρήσιμα μεγέθη. Εφαρμογές Χημικής Κινητικής: Ρυθμός (ταχύτητα) της αντίδρασης. Υπολογισμός Συντελεστή ρυθμού (σταθερά ταχύτητας). Τάξη και μοριακότητα αντιδράσεων. Θεωρίες ρυθμού που βασίζονται στη θερμοδυναμική και τη στατιστική μηχανική. Κινητική απλών μονόδρομων αντιδράσεων: μονομοριακές, διμοριακές, τριμοριακές αντιδράσεις. Κινητική σύνθετων αντιδράσεων: αμφίδρομες, παράλληλες και διαδοχικές αντιδράσεις. Μέθοδοι προσδιορισμού της τάξης και του ρυθμού της αντίδρασης: διαφορική μέθοδος. μέθοδος ολοκλήρωσης. μέθοδος χρόνου υποδιπλασιασμού. Μέθοδοι χαλάρωσης. Επίδραση της θερμοκρασίας στο ρυθμό της αντίδρασης, εξίσωση Arrhenius. Θεωρία των συγκρούσεων. Θεωρία των απολύτων ταχυτήτων. Μηχανισμοί ομογενών αντιδράσεων: προσέγγιση της ισορροπίας και του βραδύτερου σταδίου και προσέγγιση της μόνιμης κατάστασης. Χημική ισορροπία.\nΑλκυλαλογονίδια. Πυρηνόφιλη υποκατάσταση των αλκυλαλογονιδίων, μηχανισμοί SΝ2 και SΝ1. Οργανικά Οξέα και Βάσεις. Οξειδοαναγωγικές αντιδράσεις στην οργανική χημεία. Η ανάλυση διαμορφώσεως του κυκλοεξανίου. Αρωματικοί υδρογονάνθρακες. Η δομή του βενζολίου. Ετεροκυκλικά. Η αρωματική ηλεκτρονιόφιλη υποκατάσταση. Ο αρωματικός χαρακτήρας. Καρβοξυλικά οξέα: Παρασκευή, ιδιότητες, παράγωγα καρβοξυλικών οξέων, εστέρες, αμίδια, κετονοξέα, υδροξυοξέα. Αμινοξέα, πεπτίδια και πρωτεΐνες: Ιδιότητες, αμιδικός δεσμός, σύνθεση πεπτιδίων, χαρακτηριστικές αντιδράσεις αμινοξέων και πρωτεϊνών, δομή πρωτεϊνών, πρωτοταγής, δευτεροταγής, τριτοταγής και τεταρτοταγής δομή. Χαρακτηρισμός και ταυτοποίηση με χημικές και φυσικοχημικές μεθόδους ανάλυσης. Υδατάνθρακες-Σάκχαρα. Φασματοσκοπικές μέθοδοι. Φάσματα υπεριώδους-ορατού, φάσματα υπερύθρου, φάσματα μαζών. Ονοματολογία.\nCEN 205Ε Εργαστήρια Οργανικής Χημείας ΙΙ\nΑνίχνευση Υδροξυλιωμένων Οργανικών Ενώσεων κατόπιν Χημικής Επεξεργασίας με Αντιδραστήριο Fenton.\nΧλωρίωση Αρωματικών Ενώσεων και Ταυτοποίηση μέσω FTIR Φασματοσκοπίας.\nΔιαχωρισμός Αμινοξέων-Πρωτεϊνών με την Χρήση Φασματοσκοπίας Ορατού Υπεριώδους (UV/Vis).\nΥπολογισμός της Σταθεράς Διάστασης (Κα) Αμινοξέων.\nΟξείδωση Σακχάρων μέσω Επίδρασης Οξέων.\nΧαρακτηριστικές Ομάδες Οργανικών Ενώσεων: Φασματοσκοπία Υπερύθρου (FTIR).\nΙσοζύγια μάζας σε μόνιμες και μη μόνιμες συνθήκες – Εφαρμογές. Ισοζύγια ενέργειας σε μόνιμες και μη μόνιμες συνθήκες – Εφαρμογές συνδυασμού ισοζυγίων μάζας και ενέργειας. Μετάδοση θερμότητας σε μόνιμες και μη μόνιμες συνθήκες - Εναλλακτές θερμότητας. Χημικοί αντιδραστήρες – Θεωρία/Εφαρμογές.\nΟρισμός συγκεντρώσεων, ταχυτήτων και ειδικών ρυθμών παροχής. Νόμος του Fick. Φαινομενολογική θεωρία μοριακής διάχυσης. Εισαγωγή στις έννοιες της τυρβώδους ροής. Οι εξισώσεις Reynolds. Φαινομενολογικές θεωρίες για τις δινοδιαχυτότητες ορμής, θερμότητας και μάζας. Τυρβώδης ροή σε αγωγούς. Συντελεστής μεταφοράς μάζας. Επίδραση της μεταβαλλόμενης πυκνότητας του ρευστού στη ροή και την κατανομή της συγκέντρωσης. Συντελεστής διάχυσης: αέρια, υγρά και στερεά μέσα. Διαφορικές εξισώσεις μεταφοράς μάζας (ισοζύγια). Συνήθεις συνοριακές και οριακές συνθήκες. Μοριακή Διάχυση: Κατανομές συγκέντρωσης σε στερεά και ηρεμούντα ρευστά. Μόνιμη και μεταβατική μοριακή διάχυση. Ακριβείς αναλυτικές λύσεις πρότυπων προβλημάτων, μόνιμης και μεταβατικής μοριακής διάχυσης. Διάχυση με ομογενή χημική αντίδραση. Διάχυση με ετερογενή αντίδραση. Σχετική επίδραση των ρυθμών μεταφοράς μάζας και αντίδρασης. Μοριακή διάχυση σε πορώδη υλικά. Διάχυση κατά Knudsen. Επιφανειακή διάχυση. Σύνθεση. Θεωρία διαχύσεως σε αέρια υπό χαμηλή πίεση, διάχυση σε διμερή μίγματα, διάχυση σε συμπαγή στερεά, διάχυση σε πορώδη σώματα και διάχυση σε πολυσυστατικά μίγματα. Διαστατική ανάλυση και ομοιότητα. Συναγωγή με χαμηλούς και υψηλούς αριθμούς Reynolds και Peclet. Οι έννοιες των οριακών στρωμάτων.\nΔομή και Καταστάσεις της ύλης. Ατομική Θεωρία της Ύλης. Ατομικά και Μοριακά Τροχιακά. Περιγραφή του Χημικού Δεσμού. Αλληλεπίδραση ύλης και ακτινοβολίας. Η έννοια του φωτονίου. Θερμοδυναμικό σύστημα, περιβάλλον, όρια. Μηδενικός νόμος της θερμοδυναμικής, θερμοκρασία. Ιδανικά αέρια. Ενθαλπία. Θερμοχημικές μεταβολές. Θερμότητα, έργο, αδιαβατικό έργο, ενέργεια, εσωτερική ενέργεια, πρώτος θερμοδυναμικός νόμος για κλειστά συστήματα. Αντιστρεπτότητα, εντροπία, δεύτερος θερμοδυναμικός νόμος για κλειστά συστήματα. Σύνδεση πρώτου και δεύτερου νόμου. Αναφορά σε στατιστικό ορισμό της εντροπίας. Θεμελιώδεις Εξισώσεις σε ενεργειακή και εντροπική απεικόνιση, καταστατικές εξισώσεις. Θερμοδυναμικά δυναμικά, εξισώσεις Gibbs-Duhem. Ισορροπία, νόμος φάσεων του Gibbs, σημασία των θερμοδυναμικών δυναμικών σε αυθόρμητες μεταβολές καταστάσεων. Ισορροπία χημικής αντίδρασης, ελεύθερη ενέργεια Gibbs αντίδρασης.\nCEN 208E Εργαστήρια Φυσικοχημείας Ι\n1. Χημική Ισορροπία: Αποκατάσταση Ισορροπίας-Μεταβολή-Μετατόπιση Ισορροπίας-Νέα Αποκατάσταση Ισορροπίας.\n2. Αγωγιμομετρική Τιτλοδότηση. Αγωγιμότητα σε Ιοντικά Διαλύματα.\n3. Μεταβολή Κανονικής Ελεύθερης Ενέργειας Gibbs (ΔGo) Aντίδρασης.\n4. Υπολογισμός Ενθαλπιών Εξουδετέρωσης Διαλυμάτων Ισχυρού και Ασθενούς Οξέος από περίσσεια διαλύματος ισχυρής βάσης.\n5. Αλληλεπίδραση Ύλης και Ακτινοβολίας: Διαθλασιμετρία.\n6. FTIR Προσδιορισμός Συντελεστή Μοριακής Απορρόφησης.\nΟρισμοί και βασικές έννοιες. Διαστατική Ανάλυση. Ασυμπίεστη ροή σε αγωγούς και κανάλια. Σχέση ανάμεσα στην επιδερμική τριβή και τη διάτμηση, συντελεστής τριβής. Ανάδευση και ανάμειξη υγρών. Στρωτή ροή νευτωνικών ρευστών, ροή γύρω από βυθισμένα σώματα. Κατανομή ταχύτητας στην τυρβώδη ροή. Τριβή λόγω μεταβολής της ταχύτητας και της κατεύθυνσης. Ελάσσονες απώλειες. Σωλήνες εξαρτήματα και αντλίες. Αναπτυσσόμενο μανομετρικό ύψος. Ύψος αναρρόφησης και σπηλαίωση. Κατανάλωση ισχύος, είδη και χαρακτηριστικά αντλιών. Θερμοδυναμικοί υπολογισμοί στην εξάτμιση και στη συμπίεση. Μεταφορά θερμότητας με αγωγή. Αρχές της ροής θερμότητας στα ρευστά. Τυπικοί εναλλάκτες θερμότητας. Πυκνότητα ροής θερμότητας και συντελεστές μεταφοράς θερμότητας. Μέση θερμοκρασία ρεύματος ρευστού. Ολοκλήρωση στην ολική επιφάνεια, μέση λογαριθμική διαφορά θερμοκρασίας. Μερικοί συντελεστές μεταφοράς θερμότητας και υπολογισμός του ολικού συντελεστή από τους μερικούς. Συντελεστές επικαθήσεων. Μεταφορά θερμότητας σε ρευστά χωρίς αλλαγή φάσης: εξαναγκασμένη συναγωγή σε στρωτή και τυρβώδη ροή. Μηχανήματα ανταλλαγής θερμότητας. Εναλλάκτες κελύφους αυλών μιας και πολλαπλών διαδρομών. Eξατμιστήρες, αντλίες θερμότητας, ξηραντήρες.\nCEN 209E Εργαστήρια Φυσικών Διεργασιών Ι\nΡοή σε δίκτυο σωληνώσεων.\nΑνάδευση και ανάμειξη υγρών.\nΘερμοδυναμική των χημικών αντιδράσεων: Θερμοτονισμός χημικών αντιδράσεων και αδιαβατική θερμοκρασία. Χημική ισορροπία σε σύστημα μιας ή πολλών αντιδράσεων. Κινητική των χημικών αντιδράσεων: Ανάλυση εξισώσεων ρυθμού. Ανάλυση συστημάτων αντιδράσεων: Εκλεκτικότητα. Απόδοση. Αυτοκαταλυτικές αντιδράσεις. Εισαγωγή στην ανάλυση ευστάθειας χημικών αντιδραστήρων. Πολλαπλές αντιδράσεις: Προϋποθέσεις μεγιστοποίησης της απόδοσης και της εκλεκτικότητας σε παράλληλες και σε σειρά αντιδράσεις. Εισαγωγή στην ετερογενή κατάλυση. Μη-καταλυτικές ετερογενείς χημικές αντιδράσεις. Εξισώσεις σχεδιασμού των ισοθερμοκρασιακών πρότυπων χημικών αντιδραστήρων: διαλείποντος έργου, ημιδιαλείποντος έργου, CSTR, αυλωτοί, πλήρους ανάδευσης σε σειρά. Μη ισοθερμικός σχεδιασμός αντιδραστήρων: Ισοζύγια ενέργειας. Αλγόριθμοι για μη ισοθερμικό σχεδιασμό ροής σε αντηδραστήρες διαλείποντος έργου και συνεχούς αναδευόμενους αντιδραστήρες (CSTR). Μετατροπή σε ισορροπία. Πολλαπλές μόνιμες καταστάσεις. Μοντέλα μη ιδανικών αντιδραστήρων. Μοντέλα μίας παραμέτρου, μοντέλα δύο παραμέτρων.\nCEN 210E Εργαστήρια Χημικών Διεργασιών\n1. Εκλεκτική καταλυτική αντίδραση ΝΟx σε αντιδραστήρα εμβολικής ροής.\n2. Ισόθερμη αντίδραση υδροξειδίου του νατρίου με οξικό οξύ σε αντιδραστήρα διαλείποντος έργου.\n3. Καταλυτική υδρογόνωση αλκενίων σε θερμοκρασία δωματίου και πίεση 1 atm.\nΕισαγωγή στη βιοχημική μηχανική. Ισοζύγια μάζας και στοιχειομετρία. Ένζυμα και γονιδιακή ρύθμιση. Κινητική ενζυμικών αντιδράσεων. Επιπλοκές της κινητικής ενζυμικών αντιδράσεων. Κινητική ανάπτυξης μικροοργανισμών και παραγωγής μεταβολικών προϊόντων. Τύποι βιοαντιδραστήρων. Σχεδιασμός βιοαντιδραστήρων για μικροβιακή ανάπτυξη, απομάκρυνση θρεπτικών συστατικών και παραγωγή μεταβολικών προϊόντων. Μικτές καλλιέργειες. Βελτιστοποίηση λειτουργίας βιοαντιδραστήρων. Δομημένα μοντέλα μικροβιακής ανάπτυξης. Ρύθμιση αερισμού, pH, ανάδευσης και θερμοκρασίας βιοδιεργασιών. Ετερογενής βιοκατάλυση..\nCEN 211E Εργαστήρια Βιοχημικών Διεργασιών\nΠροσδιορισμός των κινητικών σταθερών του ενζύμου Ιμβερτάση.\nΑκινητοποίηση ενζύμων μέσω εγκλωβισμού σε πήγμα.\nΕκτίμηση βιοχημικού δυναμικού μεθανίου διαφορετικών υποστρωμάτων.\nΤαξινόμηση και Επισκόπηση των υλικών και των Ιδιοτήτων τους. Δομή ατόμου και κρυσταλλικές δομές των μετάλλων. Στερεά μεταλλικά διαλύματα-Κράματα. Δομές σημαντικών μη μεταλλικών υλικών και δομές οξειδίων. Διαγράμματα φάσεων και μελέτη της ποσοτικής πληροφορίας που περιέχεται σε διαγράμματα φάσεων μεταλλικών και κεραμικών υλικών καθώς και των χαρακτηριστικών της μικροδομής κραμάτων διαφόρων συστάσεων. Μηχανικές Ιδιότητες των Υλικών: Ορισμοί και πλήρης ανάλυση της καμπύλης τάσης-παραμόρφωσης σε μέταλλα και κεραμικά. Σκληρότητα υλικών. Ηλεκτρικές ιδιότητες των υλικών (μετάλλων, ημιαγωγών, μονωτών) σε σχέση με τα χαρακτηριστικά της δομής των υλικών. Θεωρία ενεργειακών ζωνών, προσμίξεις σε ημιαγωγούς, εξωγενής ημιαγωγιμότητα οξειδίων. Μαγνητικές ιδιότητες: Κατάταξη των υλικών σύμφωνα με τις μαγνητικές τους ιδιότητες, σχέση μαγνητικής συμπεριφοράς με δομή και μικροδομή και σύγχρονες εφαρμογές μαγνητικών υλικών. Θερμικές ιδιότητες των υλικών. Οπτικές ιδιότητες των υλικών. Εφαρμογές υλικών σε διατάξεις και συστήματα (π.χ. εναλλάκτες θερμότητας, αιολικά συστήματα, φωτοβολταϊκά στοιχεία, κυψέλες καυσίμου, μπαταρίες, αισθητήρες, οπτικές ίνες, χημικές οξειδοαναγωγικές εργασίες περιβαλλοντικού ή ενεργειακού ενδιαφέροντος). Πολυμερή υλικά: Δομή, ιδιότητες και εφαρμογές. Βιοϋλικά: Είδη, μέθοδοι επεξεργασίας και εφαρμογές τους. Νανοϋλικά: Δομή, τεχνολογίες ανάπτυξης νανοϋλικών και βιομηχανικές χρήσεις τους.\nΕισαγωγή στην Τεχνική Μηχανική-Στατική. Ορισμοί (Δύναμη, Ροπή). Στοιχεία διανυσματικού λογισμού. Συστήματα Δυνάμεων. Ισορροπία απόλυτα στερεών σωμάτων και εξισώσεις ισορροπίας. Σύνθετοι ισοστατικοί φορείς (Δικτυώματα, Τριαρθρωτό τόξο. Δοκός Gerber). Κριτήρια ισοστατικότητας και εκτίμηση στερεότητας σχηματισμού φορέα. Είδη φορέων και τρόποι στήριξής τους. Υπολογισμός αντιδράσεων. Εσωτερικά φορτία σε δοκούς, Διαγράμματα φορτίων διατομής (N, Q, M) επιπέδων ευθυγράμμων και μη ευθύγραμμων δοκών. Εισαγωγή στην Αντοχή Υλικών. Τάσεις στις 3 διαστάσεις. Ορθές και διατμητικές τάσεις. Τανυστής Τάσεων. Κύριες Τάσεις. Τάσεις σε πλάγιες τομές. Κύκλος του Mohr. Παραμορφώσεις και τροπές: Αξονική, Διατμητική παραμόρφωση. Παραμόρφωση στις 2 διαστάσεις και 3 διαστάσεις, Τανυστής των τροπών. Γενικευμένος νόμος του Hooke. Ισότροπα και Ανισότροπα Υλικά. Μηχανικές ιδιότητες υλικών, Καμπύλη τάσης-παραμόρφωσης, Όλκιμη και ψαθυρή συμπεριφορά. Δυσθραυστότητα, Σκληρότητα, Κόπωση. Μέτρο ελαστικότητας και διάτμησης μετάλλων. Συντελεστής Ασφαλείας. Ογκομετρικά και Θερμικά Φαινόμενα, Θερμικές τάσεις – παραμορφώσεις. Στατικά αόριστα προβλήματα. Λεπτότοιχα δοχεία πίεσης. Συγκολλήσεις. Διάτμηση. Στρέψη λεπτότοιχων φορέων. Στρέψη ράβδου κυκλικής διατομής. Στατικά αόριστα προβλήματα στρέψης. Καθαρή, Γενική κάμψη. Κέντρα βάρους, ροπές αδράνειας. Βασικοί τύποι κάμψης. Μέγιστη ορθή τάση. Διαστασιολόγηση δοκού κατά την κάμψη, υπολογισμός διατομής. Διάτμηση στην κάμψη και κύριες τάσεις. Σύνθετες καταπονήσεις. Αξονική καταπόνηση και κάμψη. Αξονική καταπόνηση και στρέψη. Ελαστική γραμμή. Ορισμός. Διαφορική εξίσωση ελαστικής γραμμής. Μέθοδος διπλής ολοκλήρωσης. Μέθοδος επαλληλίας. Φαινόμενα Λυγισμού. Εργαστηριακές ασκήσεις σε δοκίμια υπό εφελκυσμό, στρέψη, διάτμηση και κάμψη.\nΕισαγωγικές έννοιες και Τύποι Προβλημάτων. Γνωριμία με μερικά βασικά γνωρίσματα του MATLAB. Βασικές εντολές (solve, dsolve) και αναπαράσταση αποτελεσμάτων σε γραφικές παραστάσεις. Προγραμματισμός στο MATLAB, διαγράμματα ροής, δομές επιλογής και επανάληψης, έξοδος δεδομένων. Στοιχειώδεις εφαρμογές: Αναλυτική και Αριθμητική Επίλυση διαφορικών εξισώσεων, εύρεση ριζών εξίσωσης, πράξεις με πίνακες, αριθμητική ολοκλήρωση και βελτιστοποίηση. Εκτίμηση παραμέτρων σε μοντέλα δυναμικών συστημάτων. Ανάλυση αποτελεσμάτων.\nΤο μάθημα περιλαμβάνει εφαρμοσμένα παραδείγματα της μηχανικής ρευστών, μεταφοράς μάζας και ενέργειας, θερμοδυναμικής και φυσικών και χημικών διεργασιών. Συγκεκριμένα, το μάθημα περιλαμβάνει πειράματα αξιοποιώντας τις ακόλουθες πειραματικές διατάξεις (εξοπλισμό):\n1. Αυτοματοποιημένη μονάδα προσδιορισμού συντελεστή διάχυσης και μελέτης μεταφοράς μάζας αερίων\nΗ μονάδα επιτρέπει στους φοιτητές να εξοικειωθούν με τις βασικές αρχές της θεωρίας μεταφοράς μάζας – ειδικά για την διάχυση ενός πτητικού υγρού σε αδρανές αέριο – επιτρέποντας τους να καταγράψουν πειραματικά δεδομένα που θα τους βοηθήσουν να κατανοήσουν στην πράξη την υπό μελέτη διεργασία.\nΠειράματα και πρακτικές ασκήσεις με το σύστημα:\na. Εφαρμογή του νόμου του Fick για τον υπολογισμό της διαχυτότητας\nb. Κατευθείαν μέτρηση των ρυθμών μεταφοράς μάζας\nc. Προσδιορισμός του ρυθμού μεταφοράς μοριακής πυκνότητας\nd. Μελέτη της επίδρασης της θερμοκρασίας στους συντελεστές διάχυσης\ne. Χρήση των νόμων των αερίων για τον προσδιορισμό διαφοράς συγκεντρώσεων υπό τη μορφή μερικών πιέσεων αερίων\nf. Γραφική αναπαράσταση των προφίλ πυκνότητας\ng. Ασκήσεις βαθμονόμησης αισθητήρων\n2. Αυτοματοποιημένη μονάδα προσρόφησης σε σταθερή κλίνη\nΗ μονάδα επιτρέπει στους φοιτητές να εξοικειωθούν με τις αρχές του φαινομένου προσρόφησης αερίων χρησιμοποιώντας σταθερή στήλη προσρόφησης. Η πειραματική αυτή διάταξη επιτρέπει την ανάλυση της προσρόφησης και των καμπύλων εκρόφησης που συνδέονται με τον διαχωρισμό του CO2 από αδρανές αέριο (He), χρησιμοποιώντας ενεργοποιημένο άνθρακα ως προσροφητικό.\na. Μελέτη της θεωρίας κίνησης μορίων που περιγράφεται από τη διεργασία ρόφησης-εκρόφησης\nb. Μελέτη της διεργασίας ρόφησης/εκρόφησης κάτω από διαφορετικές λειτουργικές συνθήκες όπως η θερμοκρασία, πίεση, ογκομετρική ροή και η συγκέντρωση του προσροφούμενου αερίου\nc. Μελέτη των καμπύλων προσρόφησης του CO2 και τα θερμοκρασιακά προφίλ που προκύπτουν κατά τη διεργασία ρόφησης/εκρόφησης\nd. Μελέτη του ψευδο-ισόθερμου συστήματος σε χαμηλές συγκεντρώσεις και πιέσεις.\ne. Εξοικείωση με τον σχηματισμό των περιεκτικών και διάχυτων μετώπων κατά τη διεργασία προσρόφησης\nf. Ασκήσεις βαθμονόμησης αισθητήρων\ng. Εξαγωγή της ισόθερμου προσρόφησης του CO2 (σε κατάσταση ισορροπίας) από τις καμπύλες εκρόφησης\n3. Αυτοματοποιημένοι χημικοί αντιδραστήρες\nΗ μονάδα περιλαμβάνει και τους τέσσερις βασικούς τύπους χημικών αντιδραστήρων (αυτόκλειστος, συνεχούς ροής-πλήρους ανάδευσης, εμβολικής ροής και σταθερής κλίνης).\na. Προσδιορισμός ιοντικών αγωγιμοτήτων\nb. Λειτουργία αυτόκλειστου\nc. Προσδιορισμός της τάξης αντίδρασης για το οξικό οξύ\nd. Προσδιορισμός της τάξης αντίδρασης για το υδροξείδιο του νατρίου\ne. Υπολογισμός σταθεράς ταχύτητας του υδροξειδίου του νατρίου\nf. Υπολογισμός σταθεράς ταχύτητας του υδροξειδίου του οξικού οξέος\ng. Μεταβολή της κινητικής σταθεράς με τη θερμοκρασία; Εξίσωση Arrhenius\nh. Θεωρητική και πειραματική μετατροπή αντιδρώντων\ni. Επιδράσεις μιγμάτων\nj. Εξαγωγή της εξίσωσης του ρυθμού αντίδρασης\nk. Συνεχής λειτουργία\nl. Επιδράσεις μιγμάτων σε συνεχή λειτουργία\nm. Μέτρηση αγωγιμότητας του συστήματος: conductimeter\nn. Μεταβολή της μετατροπής με το χρόνο παραμονής των αντιδρώντων\no. Κατανομή χρόνου παραμονής\np. Προσδιορισμός της σταθεράς του ρυθμού αντίδρασης\nq. Ασκήσεις βαθμονόμησης αισθητήρων\nr. Μελέτη της δυναμικής συμπεριφοράς αντιδραστήρων CSTR σε σειρά\ns. Επίδραση της ογκομετρικής ροής\nt. Συνεχής λειτουργία:\n Με έναν αντιδραστήρα\n Με έναν αντιδραστήρα και επίδραση μιγμάτων\n Με τρεις αντιδραστήρες\nu. Επίδραση βηματικής μεταβολής\nv. Απόκριση σε αυθόρμητη αλλαγή\n4. Αυτοματοποιημένος καταλυτικός αντιδραστήρας\nΗ μονάδα επιτρέπει στους φοιτητές να εξοικειωθούν με τις αρχές της αντίδρασης υδρόλυσης της σακχαρόζης σε συνεχές σύστημα χρησιμοποιώντας καταλυτικό αντιδραστήρα σταθερής κλίνης.\nΗ μονάδα επιτρέπει την ανάλυση της συμπεριφοράς και των κύριων χαρακτηριστικών ενός καταλύτη σε μια χημική αντίδραση και της σταθεροποίησης καταλυτών σε αντιδραστήρα. Επιπρόσθετα χρησιμοποιώντας το σύστημα ανάλυσης FIA, οι φοιτητές μπορούν να προσδιορίσουν το βαθμό μετατροπής των αντιδρώντων και τη συγκέντρωση των τελικών προϊόντων σε συνεχή τρόπο, χωρίς να απαιτείται η επαναλαμβανόμενη και «χειροκίνητη» μέτρηση τους.\na. Μελέτη των αρχών ενός καταλυτικού αντιδραστήρα σταθερής κλίνης\nb. Επίδραση του μεγέθους σωματιδίων στην αποτελεσματικότητα του αντιδραστήρα\nc. Σύγκριση χημικής και βιολογικής (ενζυμικής) κατάλυσης\nd. Μελέτη της επίδρασης διαφορετικών παραμέτρων για την επίτευξη των τελικών προϊόντων, π.χ., ροή εισόδου, θερμοκρασία αντίδρασης, συγκέντρωση αντιδρώντων\ne. Βαθμονόμηση φασματοφωτομέτρου\nf. Χρήση φασματοφωτομέτρου και ανάλυση προϊόντων\ng. Μελέτη της τεχνικής Flow Injection Analysis (FIA)\nh. Μελέτη της επαναληψιμότητας και ευαισθησίας της τεχνικής FIA σε σχέση με την ροή και την συγκέντρωση του δείγματος\ni. Ασκήσεις βαθμονόμησης αισθητήρων\nj. Μελέτη κατάλυσης σε σταθερή και μη σταθερή κατάσταση\nk. Προσδιορισμός κινητικής σε σταθερή και μη σταθερή κατάσταση σε καταλυτικό αντιδραστήρα σταθερής κλίνης\n5. Μονάδα μελέτης της διάβρωσης\nΗ μονάδα επιτρέπει την εξοικείωση με τις αρχές της διάβρωσης. Ο στόχος της άσκησης αυτής είναι η ταυτόχρονη μελέτη οκτώ (8) κελιών διάβρωσης σε διαφορετικές συνθήκες και η επίδραση της διεργασίας διάβρωσης.\na. Γαλβανικό δυναμικό\nb. Μελέτη γαλβανικών ζευγών\nc. Παθητικοποίηση σιδήρου\nd. Επίδραση pH\ne. Ανοδίωση αλουμινίου\nf. Προστασία καθόδου\ng. Γαλβανική οξείδωση και αν διάβρωση\nh. Σχηματισμός κελιών Daniell για την παρακολούθηση των πρότυπων δυναμικών\ni. Επίδραση συγκέντρωση οξυγόνου στη διάβρωση\nj. Ηλεκτρολυτική διάβρωση\nk. Χημική παρεμπόδιση\nl. Αποτροπή σχηματισμού πλάκας\nm. Επίδραση εσωτερικού στρες\nn. Μελέτες επεξεργασίας νερού\nπ.χ., σταθεροποίηση ανθρακικού ασβεστίου, οξείδωση σιδήρου και μαγγανίου σε υπόγεια ύδατα, επεξεργασία νερού με χημική καθίζηση, απολύμανση νερού με διάλυμα χλωρίου.\n6. Αυτοματοποιημένη συσκευή κατακάθισης\nΗ μονάδα επιδεικνύει τη διεργασία καθίζησης και επιτρέπει στους φοιτητές να εξοικειωθούν με τις αρχές κατακάθισης σωματιδίων σε δοχείο.\nΗ μονάδα επιτρέπει επίσης στους φοιτητές να μελετήσουν τα υδραυλικά χαρακτηριστικά ενός ορθογώνιου δοχείου κατακάθισης σε συνεχή λειτουργία. Επιπλέον, η μονάδα επιτρέπει στους χρήστες να εξαγάγουν αξιόπιστα συμπεράσματα σε σχέση με τη λειτουργία της και να τα εφαρμόσουν για τη λειτουργία μονάδων σε πραγματική κλίμακα.\na. Μελέτη των βασικών αρχών διαχωρισμού στερεών σε αιώρημα\nb. Αποτελεσματικότητα διαχωρισμού με κατακάθιση\nc. Μελέτη ρευματικών γραμμών\nd. Ασκήσεις βαθμονόμησης αισθητήρων\ne. Μελέτη της επίδρασης της ροής, θερμοκρασίας νερού εισόδου και άλλων παραμέτρων\nf. Μέτρηση απόδοσης ιζηματογενούς αφαίρεσης και συσχέτιση αυτής με τα υδραυλικά χαρακτηριστικά\ng. Σύγκριση πραγματικής ροής με μοντέλα ιδανικής ροής\nh. Μελέτη της απόδοσης του διαχωρισμού σε σχέση με: τη συγκέντρωση των σωματιδίων στο αιώρημα, της ροής και της θέσης του ρυθμιστή ροής\n7. Αυτοματοποιημένη στήλη κλασματικής απόσταξης συνεχούς λειτουργίας\nΗ μονάδα επιτρέπει στους φοιτητές να εξοικειωθούν με τις βασικές αρχές της διεργασίας απόσταξης και να μελετήσουν τις παραμέτρους που την επηρεάζουν. Επιπρόσθετα, οι φοιτητές θα έχουν την ευκαιρία να ερευνήσουν τις αρχές που διέπουν την μεταφορά μάζας και ενέργειας, όπως επίσης και να προσδιορίσουν τις βέλτιστες συνθήκες για το διαχωρισμό σε μεγάλη κλίμακα.\na. Ετοιμασία διαλυμάτων και πλήρωση της κολώνας\nb. Αυτόκλειστη και συνεχής λειτουργία της στήλης\nc. Εξαγωγή του διαγράμματος McCabe-Thiele χωρίς αναρροή\nd. Εξαγωγή του αριθμού πλακών χωρίς αναρροή\ne. Υπολογισμός αποτελεσματικότητας χωρίς αναρροή\nf. Μεταβολή της σύστασης του αποστάγματος, διατηρώντας το λόγο αναρροής σταθερό\ng. Σταθερή σύσταση αποστάγματος με μεταβολή ή διατήρηση του λόγου αναρροής\nh. Συνεχής τροφοδοσία της στήλης\ni. Ισοζύγια μάζας και ενέργειας σε όλο το σύστημα\nj. Δυναμική μελέτη πλακών, συμπεριλαμβανομένης της απώλειας φορτίου και της πλημύρισης της στήλης\nk. Μελέτη της επίδρασης της θερμοκρασίας τροφοδοσίας στη συνεχή λειτουργία\nl. Υπολογισμός του αριθμού θεωρητικών πλακών και του ισοδύναμου ύψους τους (HEPT) στις στήλες δακτυλίου Raschig\nm. Μέτρηση της θερμοκρασίας όλων των πλακών\nn. Μελέτη της απόδοσης απόσταξης σε διαφορετικές πιέσεις\no. Επίδραση της θέσης και της θερμοκρασίας της τροφοδοσίας\np. Επίδειξη αζεοτροπικής απόσταξης\nq. Ασκήσεις βαθμονόμηση δοσομετρικής αντλίας, θερμομέτρων και αισθητήρων ροής και πίεσης\nΕισαγωγή στα οικονομικά: Προσφορά – Ζήτηση – Ισορροπία σε συνθήκες τέλειου ανταγωνισμού – Πλεόνασμα παραγωγού και καταναλωτή – Ελαστικότητες. Δικαιώματα ιδιοκτησίας, εξωτερικότητες, εκμετάλλευση κοινόκτητων πόρων. Χρηματοοικονομική αξιολόγηση επενδύσεων Χρηματοροές και βελτιστοποίηση συμπεριφοράς ως προς το χρόνο – Επιτόκιο αναγωγής, παρούσα αξία και συντελεστές χρηματοοικονομικής απόδοσης – Ανάλυση Ευαισθησίας – Εφαρμογές. Ανάλυση Κόστους-Οφέλους μιας επένδυσης – Οικονομικοί και κοινωνικοί παράγοντες. Επιλογή τοποθεσίας μιας επιχείρησης / εργοστασίου – Παράγοντες που επηρεάζουν την επιλογή – Μέθοδοι αποτίμησης της αξίας της θέσης εγκατάστασης. Διαχείριση αποθεμάτων – Πολιτικές διαχείρισης αποθεμάτων – Στοιχεία κόστους που συνδέονται με τα αποθέματα – Αποθέματα ασφαλείας. Επιχειρησιακή Έρευνα – Εισαγωγή στον Γραμμικό Προγραμματισμό – Αναλυτική και γραφική επίλυση προβλημάτων βελτιστοποίησης.\nΗλεκτροχημεία. Δυναμική ηλεκτροχημικών και κινητικών αντιδράσεων. Δυναμική Χημικής κινητικής . Ηλεκτροχημική Κινητική ενζύμων. Φασµατοσκοπία: Η «εφαρµοσµένη» κβαντοµηχανική. Ύλη και φως: Ατοµική-µοριακή δοµή, προσεγγιστικές θεωρίες, αλληλεπίδραση ακτινοβολίας-ύλης. Φασµατοσκοπική Ανάλυση ηλεκτροχημικών και ενζυμικών αντιδράσεων. Φασµατοσκοπικές Τεχνικές και παρατηρήσεις. Εισαγωγή στις οπτικές μεθόδους ανάλυσης. Μοριακή φασματομετρία απορροφήσεως: Υπεριώδους, Ορατού και Υπερύθρου. Τεχνικές φασματομετρίας: Νόμος Lambert-Beer. Στοιχειώδης μελέτη αρμονικού ταλαντωτή. Χαρακτηριστικές συχνότητες δονήσεων ομάδων. Εφαρμογές φασματοσκοπίας στην χημική και ενζυμική ηλεκτροχημική κινητική.\nCEN 304Ε Εργαστήρια Φυσικοχημείας ΙΙ\nΗλεκτροχημεία Ι: Τιτλοδότηση Οξειδοαναγωγής.\nΗλεκτροχημεία ΙΙ: FTIR Φασματοφωτομετρικός Χαρακτηρισμός Αντίδρασης Οξειδο-αναγωγής.\nUV/Vis Φασματοφωτομετρικός Χαρακτηρισμός Πρωτεινών.\nUV/Vis Φασματοφωτομετρικός Προσδιορισμός Άγνωστης Συγκέντρωσης.\nΑΤR-FTIR Φασματοφωτομετρική Ποιοτική Ανάλυση.\nFTIR Φασματοφωτομετρική Ποιοτική Ανάλυση. Ταυτοποίηση Άγνωστων Ενώσεων.\nΚαταστατικές εξισώσεις ιδανικών και πραγματικών αερίων. Υπολογισμός μεταβολών θερμοδυναμικών συναρτήσεων για καθαρές ουσίες. Υπολογισμοί εντροπικών μεταβολών. Ειδική θερμότητα. Θερμοχωρητικότητα υπό σταθερό όγκο και υπό σταθερή πίεση. Διαθέσιμη ενέργεια. Διαμοριακές Δυνάμεις. Θερμοδυναμικά Σύνολα. Υπολογισμός θερμοδυναμικών ιδιοτήτων. Μέθοδοι πρόρρησης φυσικών ιδιοτήτων καθαρών ουσιών. Διαγράμματα φάσεων μιγμάτων. Συντελεστές ενεργότητας (εξάρτηση από πίεση, θερμοκρασία, συγκέντρωση, μοντέλα υπολογισμού). Υπολογισμοί σημείου φυσαλίδας και δρόσου. Ισορροπία ατμού-υγρού σε χαμηλές πιέσεις. Ισορροπία ατμού-υγρού σε υψηλές πιέσεις (μέθοδοι υπολογισμού συντελεστών κατανομής, υπολογισμοί σημείου δρόσου, βρασμού και εκτόνωσης). Πτητικότητα.\nΘεμελιώδεις αρχές Ηλεκτρομαγνητισμού, ηλεκτρικών ποσοτήτων, κυκλωμάτων, σημάτων, Νόμοι Kirchoff, Στοιχεία κυκλωμάτων, Ενέργεια και Ισχύς, Γραμμικά στοιχεία, Βασικές αρχές ανάλυσης ηλεκτρικών κυκλωμάτων, θεωρήματα (διαίρεση τάσης και ρεύματος, επαλληλία, σύνδεση αντιστάσεων σε σειρά και παράλληλα, ισορροπημένες γέφυρες, Κennelly, Μillman, Τhevenin, Norton, μετασχηματισμός πηγών), Στοιχειώδη μεταβατικά φαινόμενα για κυκλώματα πρώτης τάξης, Μόνιμη ημιτονοειδής κατάσταση (χρήση phasors, μιγαδική, πραγματική και άεργος ισχύς, θεωρήματα), Τριφασικά κυκλώματα (συμμετρικά φορτία, μέτρηση ισχύος).\nΣχεδιασμός προηγμένων χημικών αντιδραστήρων. Ανάλυση και σχεδιασμός των Χημικών αντιδραστήρων. Θερμοδυναμική μελέτη των χημικών αντιδράσεων. Κινητική ανάλυση των ομογενών χημικών αντιδράσεων. Εφαρμογή των θεμελιωδών εξισώσεων μάζας και ενέργειας στους χημικούς αντιδραστήρες. Ολοκλήρωση των σχεδιαστικών εξισώσεων των ιδανικών ομογενών αντιδραστήρων. Πειραματικός προσδιορισμός των συναρτήσεων ταχύτητας των χημικών αντιδράσεων. Σχεδιασμός μη ισοθερμοκρασιακών αντιδραστήρων σε μόνιμη κατάσταση. Σχεδιασμός μη ισοθερμοκρασιακών αντιδραστήρων σε μη μόνιμη κατάσταση. Ετερογενής κατάλυση. Σχεδιασμός καταλυτικών αντιδραστήρων. Φαινόμενα εξωτερικής και εσωτερικής διάχυσης σε ετερογενείς αντιδράσεις. Αντιδράσεις αερίου-υγρού. Σχεδιασμός αντιδραστήρων αερίου-υγρού. Τριφασικές αντιδράσεις. Σχεδιασμός αντιδραστήρων τριφασικών αντιδράσεων. Ιδανικοί αντιδραστήρες εμβολικής ροής. Συστήματα Ετερογενών χημικών αντιδραστήρων. Φαινόμενα μεταφοράς μάζας και ενέργειας σε ετερογενείς χημικούς αντιδραστήρες. Συνδυασμός αναλυτικών και υπολογιστικών προσεγγίσεων (χρήση Matlab, Polymath κτλ.) για σχεδιασμό αντιδραστήρων.\nΕισαγωγή στη μεταφορά θερμότητας. Μηχανισμοί μεταφοράς θερμότητας-παραδείγματα. Νόμος Fourier στην αγωγή, συσχέτιση Newton στην συναγωγή. Γενική διαφορική εξίσωση μεταφοράς θερμότητας. Συνοριακές και αρχικές συνθήκες στην μεταφορά θερμότητας. Αριθμός Biot, σταθερή μονοδιάσταστη αγωγή. Παραγωγή θερμότητας στον όγκο και στις διεπιφάνειες υλικών. Άθροιση θερμικών αντιστάσεων σε διάφορες γεωμετρίες. Προσέγγιση πτερυγίου. Σταθερή Αγωγή σε δύο διαστάσεις. Ακριβείς λύσεις με χωρισμό μεταβλητών. Συντελεστής σχήματος. Λύση με χρήση διαγραμμάτων και πολυωνυμική παρεμβολή. Μεταβατική μονοδιάστατη αγωγή. Λύσεις με μετασχηματισμό ομοιότητας και Laplace. Λύσεις με χωρισμό μεταβλητών. Προσεγγιστικές λύσεις. Μεταβατική πολυδιάστατη αγωγή. Προσεγγιστική ανάλυση. Λύσεις με χωρισμό μεταβλητών. Εισαγωγή στη συναγωγή θερμότητας. Βεβιασμένη και ελεύθερη συναγωγή. Διαστατική ανάλυση και ομοιότητα. Παραδείγματα με απλή αναλυτική λύση. Προσεγγιστικές συσχετίσεις στην συναγωγή θερμότητας. Αναλογίες μεταφοράς θερμότητας, μάζας και γραμμικής ορμής. Oι αριθμοί Nusselt, Graetz, Prandtl και Peclet. Βεβιασμένη συναγωγή γύρω από σώματα και μέσα σε αγωγούς. Συναγωγή πάνω από επιφάνεια, το συνοριακό στρώμα θερμότητας. Μήκος εισόδου σε αγωγούς. Αναπτυσσόμενη και ανεπτυγμένη υδραυλικά και θερμικά ροή. Χρήση προσεγγιστικών πολυωνύμων, συσχετίσεων και διαγραμμάτων για την επίλυση προβλημάτων. Συναγωγή σε τυρβώδη ροή. Εναλλάκτες θερμότητας. Τύποι εναλλακτών και χρήσεις. Ολικός συντελεστής μεταφοράς θερμότητας. Ακτινοβολία θερμότητας. Νόμος του Planck και των Stefan-Boltzmann. Εκπομπή και απορρόφηση. Μέλαν και φαιό σώμα. Ακτινοβολία μεταξύ φαιών σωμάτων.\nCEN 311 Σχεδιασμός Βιομηχανικών Διεργασιών\nΣυστηματική κατάστρωση και επίλυση ισοζυγίων μάζας και ενέργειας. Βαθμοί ελευθερίας και επίλυση μη-γραμμικών εξισώσεων. Ρεύματα ανακυκλοφορίας και συνέπειες στην επίλυση των εξισώσεων που περιγράφουν τα ισοζύγια μάζας και ενέργειας. Δεδομένα σχεδιασμού και συλλογή τους. Διαγράμματα βαθμίδων, μεθοδολογικά διαγράμματα ροής (PFDs) και διαγράμματα σωληνώσεων και οργάνων (Ρ&IDs). Κριτήρια επιλογής χημικών αντιδραστήρων, κριτήρια επιλογής φυσικό-χημικών διεργασιών διαχωρισμού, βασικές αρχές ολοκλήρωσης με παραμετρική ανάλυση και μελέτες αντισταθμίσεων, και στοιχεία σχετικά με την ασφάλεια της εγκατάστασης. Προκαταρκτικός σχεδιασμός και διαστασιολόγηση μηχανολογικού εξοπλισμού. Προκαταρκτική διαστασιολόγηση στηλών κλασματικής απόσταξης, στηλών απορρόφησης, εναλλακτών θερμότητας, μίξερς, αντλιών και συμπιεστών. Χρήση λογισμικού ASPEN HYSYS για προσομοίωση χημικών διεργασιών. Οικονομική και ενεργειακή ανάλυση χημικών διεργασιών μέσω ASPEN HYSYS. Bελτιστοποίηση χημικών διεργασιών.\nΑπόσταξη: απόσταξη δυαδικών μιγμάτων, απόσταξη ισορροπίας, διαφορική απόσταξη, κλασματική απόσταξη, κλασματική απόσταξη πολυσυστατικών μειγμάτων, απόσταξη ακατέργαστου πετρελαίου, απόσταξη οίνου. Απορρόφηση: εξισώσεις σχεδιασμού και ανάλυσης, απορρόφηση πολλών βαθμίδων κατ’ αντιρροή, απορρόφηση πολυσυνθετικών μιγμάτων, διεργασίες απορρόφησης, διαστασιολόγηση στηλών απορρόφησης. Προσρόφηση: ισορροπία και ισόθερμες, δυναμική και αρχές της προσρόφησης, καμπύλες διέλευσης. Εκχύλιση: διεργασίες εκχύλισης, εκχυλιστήρες, πράσινοι διαλύτες. Ρευστοποιημένες κλίνες. Σωματιδιακοί διαχωρισμοί: διήθηση, καθίζηση, φυγοκέντριση, διαχωρισμοί με μεμβράνες, υπερδιήθηση, κυκλώνες, φιλτράρισμα αερίων, κρυστάλλωση, ηλεκτρομαγνητικοί διαχωρισμοί, κοσκίνισμα, επίπλευση, εξάχνωση. Εφαρμογές φυσικών διεργασιών στην πετροχημική βιομηχανία και τη βιομηχανία τροφίμων.\nΜέτρηση του συντελεστή διάχυσης\nΔιεργασίες Σωματιδίων: Μείωση μεγέθους σε μύλο\nΔιεργασίες Σωματιδίων: Διαχείριση σκόνης\nΔιεργασίες Σωματιδίων: Διαχωρισμό σωματιδίων με δονούμενο κόσκινο\nΣυστήματα υδρογονανθράκων και χημεία του πετρελαίου. Δραστηριότητες μεταφοράς και αποθήκευσης πετρελαίου και φυσικού αερίου. Φυσικό αέριο, Υγρό Φυσικό Αέριο και Συμπιεσμένο Φυσικό Αέριο. Μεταφορά φυσικού αερίου, υγρού φυσικού αερίου και συμπιεσμένου φυσικού αερίου. Υγροποίηση Φυσικού Αερίου (ΥΦΑ) και κρυογενική τεχνολογία. Ασφάλεια και Ψυκτικοί κίνδυνοι στην διαδικασία ΥΦΑ. Θερμοδυναμική υγροποίησης φυσικού αερίου και συμπιεσμένου φυσικού αερίου. Εξοπλισμός διεργασίας υγροποίησης και τεχνολογίες υγροποίησης. Δεξαμενές υγροποιημένου φυσικού αερίου. Πυρσός υψηλής πίεσης. Θαλάσσιες Εγκαταστάσεις. Δεξαμενόπλοια μεταφοράς υγροποιημένου φυσικού αερίου. Αποθήκευση με μέτρηση αργού πετρελαίου. Τύποι δεξαμενών. Σχεδιασμός δεξαμενών αποθήκευσης πετρελαίου. Δοκιμές των δεξαμενών αποθήκευσης. Διαδικασία και διαχείριση φορτίου. Θέματα διάβρωσης σε δεξαμενές και αγωγούς πετρελαίου. Εκτίμηση κινδύνων και έλεγχος ασφάλειας στις δεξαμενές αποθήκευσης πετρελαίου.\nCEN 401 Βιοχημική Μηχανική – Παραγωγή Βιοτεχνολογικών Προϊόντων\nΕισαγωγή στη βιοχημική επιστήμη και μηχανική βιολογικών συστημάτων και προϊόντων. Βιοτεχνολογία ενζύμων. Κυτταρική διάρρηξη, ξήρανση-διαχωρισμός διαλυτών προϊόντων, μηχανικοί και φυσικοί διαχωρισμοί. Βιοδιεργασίες χρήσης καλλιεργειών ζωικών και φυτικών κυττάρων. Αξιοποίηση ανανεώσιμων πρώτων υλών, εφαρμογές βιοδιυλιστηρίων. Βιολογικά μακρομόρια. Σύσταση, προκατεργασία και υδρόλυση λιγνοκυτταρινούχου βιομάζας. Η φυτική βιομάζα ως 1η ύλη για παραγωγή βιοκαυσίμων. Βιοτεχνολογία παραγωγής βιοαιθανόλης και βιοντήζελ. Παραγωγή βιοκαυσίμων 3ης γενιάς από μικροφύκη.\nCEN 402 Καθαρές Τεχνολογίες - Σχεδιασμός Εγκαταστάσεων Αντιρύπανσης\nΣτερεά, Υγρή και αέρια ρύπανση: Βασικές διεργασίες αντιρρύπανσης. Εφαρμογή των διεργασιών αντιρρύπανσης σε συστήματα απορρύπανσης. Βασικές Αρχές Σχεδιασμού Συστημάτων Αντιρρύπανσης – Σχεδιασμός Συστημάτων Απομάκρυνσης Στερεών Αιωρούμενων Σωματιδίων (Αεριοκυκλώνες, Πλυντηρίδες, Φίλτρα και Ηλεκτροστατικά Φίλτρα, Καταλυτικά Φίλτρα) – Σχεδιασμός μη Καταλυτικών Συστημάτων Απομάκρυνσης Αέριων Ρύπων και Ατμών (Συμπύκνωση, Απορρόφηση, Χημική κατεργασία, Προσρόφηση, Καύση-Θερμική οξείδωση) – Σχεδιασμός Καταλυτικών Συστημάτων Απομάκρυνσης Αέριων Ρύπων και Ατμών (τριοδικός καταλυτικός μετατροπέας, Urea-SCR, άλλες τεχνολογίες DeNOx) - Σχεδιασμός καμινάδων για την διασπορά αέριων ρύπων στην ατμόσφαιρα - Ποιότητα και Έλεγχος Αέρα Εσωτερικού Χώρου (βασικές αρχές και έννοιες και συστήματα βελτίωσης της ποιότητας του εσωτερικού αέρα).\nΕισαγωγή σε συστήματα αυτόματης ρύθμισης. Αναγκαιότητα συστημάτων ρύθμισης στη βιομηχανία. Οι βασικές έννοιες στα συστήματα αυτόματης ρύθμισης. Διάγραμμα βαθμίδων, μεταβλητές εκ χειρισμού, ρυθμιζόμενες μεταβλητές, μεταβλητές φορτίου. Μετασχηματισμός Laplace. Εξαγωγή μετασχηματισμών Laplace για βασικές συναρτήσεις. Επίλυση διαφορικών εξισώσεων μέσω μετασχηματισμού Laplace. Δυναμική μοντελοποίηση συστημάτων χημικής μηχανικής. Γραμμικοποίηση μη γραμμικών δυναμικών συστημάτων. Η συνάρτηση μεταφοράς. Η χαρακτηριστική εξίσωση του συστήματος. Συστήματα κλειστού βρόχου. Δυναμική συμπεριφορά φυσικών συστημάτων. Συστήματα 1ής, 2ής και μεγαλύτερης τάξης. Συστήματα με ανατροφοδότηση. Ρυθμιστές τύπου PID. Προσομοίωση δυναμικών συστημάτων κλειστού βρόχου. Σύγχρονες μέθοδοι βαθμονόμησης PID ρυθμιστών. Ανάλυση συστημάτων ρυθμίσεως με τη μέθοδο της συχνοτικής απόκρισης. Ευστάθεια συστημάτων ρύθμισης. Μόνιμη απόκλιση - σημασία ολοκληρωτικής δράσεως. Συνάρτηση ευαισθησίας. Ανάλυση ευστάθειας κλειστού βρόχου. Κριτήριο ευστάθειας Routh. Κριτήριο ευστάθειας Bode. Περιθώρια ενίσχυσης και φάσης. Διάγραμμα τόπου ριζών. Υπολογισμός κριτηρίων αποδόσεως ρυθμιστικών συστημάτων και βελτιστοποίηση.


Al-Awwal- Ο Πρωτος\nSubject: Al-Awwal- Ο Πρωτος Thu Jan 07, 2010 2:26 pm\nΕιναι ο Πρωτος και ο Τελευταιος ( η παρουσια Του δεν εχει αρχη κι η διαρκεια Του δεν εχει τελος). Ο Αυταποδειχτος στα Σημεια Του και κρυμμενος, που δεν τον βλεπει κανεις και η γνωση Του κατεχει ολα τα πραγματα ( Σουρα Ελ Xαντιντ -57 στιχος 3)\nΤο σύμπαν έχει μια αρχή; Αυτή η ερώτηση έχει καταλάβει το μυαλό των ανθρώπων για αιώνες.Οι άνθρωποι που κατανοούν ότι το σύμπαν πρέπει να έχει έναν ιδιοκτήτη πιστεύουν ότι θα πρέπει να έχει μια αρχή. Ωστόσο, άλλοι άνθρωποι δεν θέλουν να αποδεχθούν την ύπαρξη του Δημιουργού και, συνεπώς, υποστηρίζουν ότι το Σύμπαν δεν έχει αρχή. Ισχυρίζονται ότι το σύμπαν υπήρχε πάντα και θα υπάρχει για όλη την αιωνιότητα. Ωστόσο, η σύγχρονη επιστήμη αποδεικνύει ότι ένας τέτοιος ισχυρισμός είναι μια μεγάλη αυταπάτη.\nΠαρά το γεγονός ότι έχουν τεθεί πολλές διατριβές για την ύπαρξη του σύμπαντος,οι επιστημονικοι κύκλοι έχουν φθάσει στην ακόλουθη συναίνεση: Το 1929, ο Edwin Hubble έδειξε ότι το σύμπαν είναι σε κατάσταση συνεχούς επέκτασης. Μετά από αυτό, οι επιστήμονες συναχθείσαν ότι, εάν αντιστραφεί η έννοια του χρόνου, μπορούμε να σκεφτούμε την επέκταση του σύμπαντος ως ένα στενο πιεστικο σύστημα, σαν ένα γιγάντιο αστέρι να συρρικνώνεται, για παράδειγμα. Σε αυτή την περίπτωση, καταλήγουμε στο συμπέρασμα ότι ένα σύμπαν που συρρικνώνεται, σύμφωνα με την έννοια του χρόνου τελικά φτάνει σε σημείο μιας ενότητας. Δηλαδή, το σύμπαν δημιουργήθηκε όταν ένα ενιαίο σημείο και επεκτάθηκε μέσω μιας μεγάλης έκρηξης\nΔεδομένου αυτού, μπορούμε να συμπεράνουμε ότι ο κόσμος μας έχει αρχή. Δεδομένου ότι ένα τέτοιο άψογο σύστημα έχει αρχή, πρέπει να έχει έναν σχεδιαστή. Αυτό σημαίνει ότι το Αυτος ο Οποιος σχεδίασε το σύμπαν είναι ο Πρωτος και ο Τελευταιος, γιατί υπήρχε πριν από τα πάντα και θα εξακολουθήσει να υφίσταται μετά οτιδήποτε άλλο έχει παύσει να υφίσταται. Ο ιδιοκτήτης αυτης της αιώνιας εξουσίας είναι ο Αλλάχ, και όνομα του “Ο Πρωτος” δηλώνει ότι υπήρχε πριν από όλα τα έμβια όντα, τους πλανήτες, τους γαλαξίες, το Σύμπαν, και την ίδια την ώρα ακόμη.


Η ενδυνάμωση του κορμού είναι ένα από τα δομικά υλικά της άσκησης. Δυνατός κορμός, δυνατό σώμα, με λιγότερους πόνους και σωστή στάση σώματος. Ειδικότερα, οι κοιλιακοί είναι πάντα βασικός στόχος αν γυμνάζεσαι και οι τρόποι για να τους γυμνάσεις είναι πολλοί. Λίγοι όμως είναι τόσο αποτελεσματικοί όσο το Pilates. Γιατί η ολιστική αυτή μέθοδος αυτή συνδυάζει ευελιξία, απώλεια βάρους, ισορροπημένη ανάπτυξη των μυών, αποφυγή τραυματισμών και αρμονία με το πνεύμα.\nΑν αναζητάς ένα σύντομο και αποτελεσματικό πρόγραμμα Pilates για ενδυνάμωση κορμού, η personal trainer και pilates instructor, Ρένα Βουτσινά, έχει να σου προτείνει το κατάλληλο. Σφιχτοί κοιλιακοί με 7 ασκήσεις. Γίνονται με μπάλα αλλά και χωρίς αυτή.\nΟι 7 ασκήσεις Pilates για σφιχτούς κοιλιακούς με ή χωρίς μπάλα\nΟι ασκήσεις Pilates αναλυτικά, για να τις εκτελέσεις Like A Pro\nΆσκηση 1: Ξεκινάω σε καθιστή θέση με τα πόδια στο άνοιγμα της λεκάνης και ελαφρώς λυγισμένα. Κρατάω την μπάλα με τεντωμένα χέρια μπροστά από το στήθος. Η πλάτη είναι ίσια. Από εκεί τραβαω μέσα τον αφαλό, καμπουριάζω και ρολάρω σπόνδυλο- σπόνδυλο προς τα κάτω μέχρι τη μέση της πλάτης και μετά ξανά ανεβαινω με τον ίδιο τρόπο στην αρχική θέση. Ο αφαλος είναι κολλημένος στη σπονδυλική στήλη και τα πόδια δεν σηκώνονται από το πάτωμα.\nΆσκηση 2: Ξεκινάμε ακριβώς όπως και στην πρώτη με τη διαφορά ότι την ώρα που ρολάρω σπόνδυλο σπόνδυλο προς τα κάτω, κάνω στροφή του κορμού (μια δεξιά, μια αριστερά). Η στροφή του κορμού γίνεται από τη μέση και πάνω. Η λεκάνη και τα πόδια μένουν σταθερά στο πάτωμα.\nΆσκηση 3: Ξαπλώνω στο στρώμα σε ύπτια θέση και τοποθετώ τα πόδια μου τεντωμένα πάνω στην μπάλα. Ακουμπάω τη μισή γάμπα και τις φέρνει στην μπάλα. Βάζω τα χέρια πίσω από το κεφάλι μου και οι αγκώνες είναι λυγισμένοι στο οπτικό μου πεδίο. Ανεβάζω κορμό μέχρι οι ώμοι να ξεκολλήσουν από το πάτωμα και ταυτόχρονα λυγίζω τα πόδια τραβώντας την μπάλα κοντά μου. Ο αφαλος είναι κολλημένος στη σπονδυλική στήλη και τα χέρια μου δεν τραβάνε το κεφάλι, απλώς το στηρίζουν.\nΆσκηση 4: Ξαπλώνω στο στρώμα πάλι σε ύπτια θέση, τοποθετώ τα πόδια μου τεντωμένα πάνω στην μπάλα και τα χέρια πίσω από το κεφάλι με τους αγκώνες στο οπτικό μου πεδίο. Το δεξί μου πόδι θα μείνει τεντωμένο πάνω στην μπάλα και ταυτόχρονα θα λυγίσω το αριστερό στον αέρα σε ορθή γωνία και θα κάνω στροφή του κορμού έτσι ώστε ο αντίθετος αγκώνας να «βρει» το γόνατο του ποδιού που είναι στον αέρα. Αφού τελειώσω τις 12 επαναλήψεις, αλλάζω μεριά.\nΆσκηση 5: Ξαπλώνω σε ύπτια θέση, χέρια τεντωμένα κρατάνε την μπάλα και πόδια τεντωμένα στο πάτωμα. Ανεβάζω ταυτόχρονα κορμό και μπάλα και «δίνω» την μπάλα στα πόδια μου. Κατεβάζω χέρια, πόδια και κορμό κάτω (δεν ακουμπάω το πατωμα) και ανεβαίνω ξανά για να «δώσω» πάλι την μπάλα στα χέρια μου.\nΆσκηση 6: Ξαπλώνω σε ύπτια θέση, τα χέρια μου και τα πόδια μου είναι τεντωμένα κάθετα στο ταβάνι με την μπάλα ανάμεσά του. Από αυτή τη θέση θα κατέβουν αντίθετο χέρι πόδι τεντωμένα προς το πάτωμα και θα ανέβουν ξανά να ακουμπήσουν την μπάλα. Η μέση ακομπάει συνέχεια στο στρώμα και ο αφαλος είναι κολλημένος στη σπονδυλική στήλη. Αφού κάνω 12 επαναλήψεις, αλλάζω μεριά.\nΆσκηση 7: Ξαπλώνω σε ύπτια θέση με την μπάλα ανάμεσα στα πόδια. Τα πόδια μου είναι τεντωμένα και τα χέρια ακουμπάνε στο πάτωμα δεξιά και αριστερά από τη λεκάνη. Ανεβάζω την μπάλα προς το ταβάνι και πίσω, να φτάσει μέχρι πάνω από το κεφάλι. Η λεκάνη ξεκολλάει από το πάτωμα. Στην επαναφορά ακουμπάω σπόνδυλο σπόνδυλο την πλάτη και επανέρχομαι σε ύπτια θέση. Ο αφαλός παραμένει κολλημένος στη σπονδυλική στήλη.


EL - Μας πιάσανε στον ύπνο: Μητρικό σκάφος UAV πάνω από την Ευρώπη - Ελέγχει τα πάντα\nΜας πιάσανε στον ύπνο: Μητρικό σκάφος UAV πάνω από την Ευρώπη – Ελέγχει τα πάντα\nΚαινοτόμους τρόπους ανίχνευσης θυμάτων παγιδευμένων κάτω από συντρίμμια αναπτύσσει το νέο Ευρωπαϊκό έργο CURSOR.\nΣυχνά τέτοιες καταστάσεις ενέχουν υψηλό βαθμό κινδύνου, λόγω των πολλών αστάθμητων παραγόντων και του εύθραυστου περιβάλλοντος, που μπορεί να αποτελέσει απειλή ακόμη και για τις ζωές των ίδιων των διασωστών.\nΤο έργο προσφέρει το καινοτόμο CURSOR Search and Rescue Kit, το οποίο περιλαμβάνει μικροσκοπικά ρομπότ και διαφορετικούς τύπους drones. Τα ρομπότ είναι εξοπλισμένα με χημικούς αισθητήρες που ανιχνεύουν ένα ευρύ φάσμα χημικών ουσιών που υποδηλώνουν ανθρώπινη παρουσία και μεταφέρονται από την έδρα των επιχειρήσεων στο σημείο της καταστροφής με drones. Τα ρομπότ εργάζονται ανεξάρτητα σε ομάδες αναζητώντας επιζώντες.\nΠΡΟΣΟΧΗ! Επιπλέον, το UAV Mothership (μη επανδρωμένο αεροσκάφος) λειτουργεί ως εναέριος κόμβος που παράγει απεικόνιση υψηλής ευκρίνειας και ακρίβειας της ζώνης καταστροφής και επιτρέπει την επικοινωνία με το κέντρο ελέγχου.\nPrevΠροηγούμενο ΆρθροΈνας από τους γιους του δολοφονημένου Τζαμάλ Κασόγκι υπερασπίστηκε το Ριάντ\nΕπόμενο ΆρθροΣτο Πανευρωπαϊκό Φόρουμ για “Λύσεις με Βάση τη Φύση” η Περιφέρεια ΚρήτηςNext


The Curiosity Shop (Cape Coral, Φλόριντα) - Κριτικές\nΕνημερώσεις: Cape Coral\nThe Curiosity Shop, Cape Coral - Κριτικές\nCape Coral Αξιοθέατα\nThe Curiosity Shop - ΚΛΕΙΣΤΟ\n2924 Del Prado Blvd S, Suite 6, Cape Coral, FL 33904-7224\nΕξαιρετικό! Συστήνω ανεπιφύλακτα\nΤι υπέροχο μέρος. Από πού να ξεκινήσω; Η εξυπηρέτηση ήταν απολύτως top rate". Εξαιρετική προσωπική εξυπηρέτηση. Ο James ήταν εξαιρετικά εξυπηρετικό και καταρτισμένο με όλες τις ερωτήσεις μας. Τα ποιοτικά αποτελέσματα της συγκομιδής, ρούχα ήταν άψογη. Θα ξαναπάω σίγουρα να επεκτείνετε την απόδοση μου ντουλάπα...με καλύτερη ποιότητα εμπορεύματος. Σας ευχαριστούμε και πάλι ο James. Το Kudos και πολλά περισσότερα χρόνια επιτυχίας. Claude & Ruby ~ το ζεστό φρυγανίζετε βουτυρωμένες NuggetsΠερισσότερα\nΗ κριτική έγινε: 11 Νοεμβρίου 2015 μέσω κινητής συσκευής\nΈνα υπέροχο μικρό μέρος funky. Γεμάτο θησαυρούς μοναδική στο είδος της με ένα πρόθυμο προσωπικό πρόθυμο να βοηθήσει. Από στάση είτε σε άτομο ή μέσω διαδικτύου. Τα πάντα από το vintage ρούχα σε παράξενα πράγματα- έχουν όλα!\nΈψαξα υψηλής και χαμηλής για ένα vintage φόρεμα για μια συσκευή που ήταν μέρος που φιλοξενεί και δεν μπορούσα να βρω ένα πράγμα. Ότι είναι, μέχρι που βρήκα την περιέργεια ομορφιάς! Αυτή η πραγματικά εξαιρετική εμπειρία σε ένα εξαιρετικό κατάστημα. Ο James ντυμένοι μου από...το κεφάλι μέχρι τα νύχια με απολύτως όλα όσα χρειάζονται για την τοποθέτηση του ανταλλακτικού. Οι γνώσεις και η εμπειρία ήταν συναρπαστικό. Θα μπορούσαμε να έχουμε μια καλύτερη εμπειρία ή βρήκαν ένα καλύτερο! Θα συνιστούσα σε όλους!Περισσότερα\nΑν ψάχνετε για το πιο εξαιρετικό φόρεμα για την πρώτη μου επαναπατρισμό, ποτέ. Έψαξα παντού για το "τέλειο" ενδυμασία, αλλά ποτέ δεν θα μπορούσε να βρεθεί μία. Έως ότου ... Πήγα να την περιέργεια. Σε κοντινή εκεί, είναι σαν να βρίσκεστε σε μια στιγμή. Είναι...τόσο ζεστά και φιλόξενα, και η εξυπηρέτηση είναι υπέροχη. Μέσα σε λίγα λεπτά το βρήκα, το τέλειο φορέματος. Εγώ δεν θα μπορούσε να βρεθεί μια πιο μεγάλη. Εάν ψάχνετε για υψηλής ποιότητας αντίκες, εξαιρετικό vintage ρούχα ή υπέροχη φιλοξενία, αυτό είναι το ιδανικό μέρος για να κάνετε.Περισσότερα\nΟ/η Darien W, Owner του The Curiosity Shop, έχει απαντήσει σε αυτή την κριτικήΑπάντηση: 19 Σεπτεμβρίου 2015\nΗ καλύτερη εξυπηρέτηση και τη μεγαλύτερη vintage\nΠεράσαμε τέλεια εμπειρία με την περιέργεια. Το προσωπικό ξεπέρασε τα όρια για την στολή για το κόμμα μου εξαιρετική Gatsby χορευτικό συγκρότημα είναι πετώντας. Η γνώση τους κάθε εποχή είναι εμπνευσμένες και τόσο εντυπωσιακό. Δεν θα πρέπει ποτέ να τοποθετείτε μαζί ένα τόσο όμορφο Outfit...με αξεσουάρ. Το στυλ είναι τόσο εκπληκτικά και θα μπορούσα να έχω κάνει ποτέ χωρίς τη βοήθεια και την τεχνογνωσία. Όλα τα κομμάτια είναι σε τόσο καλή κατάσταση και με μια τέτοια προσωπικότητα. Θα ξαναπάω σίγουρα όχι μόνο για τις εκδηλώσεις αλλά και για τη διαχρονική και μοναδικά κομμάτια που δεν υπάρχει έλλειψη εδώ. Σίγουρα μια από τις πιο πρωτότυπες vintage καταστήματα που έχω μείνει ποτέ!Περισσότερα\nΑυτή ήταν η πρώτη μου φορά στο κατάστημα. Ήταν υπέροχη και νομίζω δεν είδα ότι πολλά vintage ρούχα και αξεσουάρ σε ένα κατάστημα. Αξίζουν συγχαρητήρια για τα πάντα, από κοσμήματα μέχρι και την ημέρα και να ΓΟΥΝΕΣ eveningwear. Ένα πολύ ωραίο μέρος!!\nΕγώ νοικιάσαμε την περιέργεια shoppe για να λειτουργήσει η πώληση ακίνητης περιουσίας, τι ευλογία. Έχουν τόσα πολλά στη γνώση και εμπειρία. Δεν έχω πλήρη εμπιστοσύνη και εγώ θα προσλήφθηκαν πάλι μέσα σε ένα λεπτό. Η πώληση ήταν μια μεγάλη επιτυχία και μας βοήθησαν ακόμη και...οι άνθρωποι μεταβαίνουν στον μεγάλο καναπέ. Ο καθορισμός των τιμών πριν από την πώληση στον καθαρισμό αφού δεν μπορεί ή δεν θα ήθελα να το κάνω χωρίς αυτά, έκαναν μία δύσκολη διαδικασία σχεδόν διασκεδαστικό.Περισσότερα\nΦοβερά πράγματα! Ήταν κάτι περισσότερο από ένα κατάστημα, ήταν μια βόλτα μέσα στο χρόνο. Το προσωπικό είναι εκπαιδευμένο για κάθε τεμάχιο αλληλογραφίας που βρίσκεται στην αποθήκη. Θα επιστρέψουμε ξανά και ξανά!\nΣυμμετείχα στην απαγόρευση του κόμματος το Wicked Dolphin και χρειάζεται κάποια βοήθεια και αξεσουάρ για την περίσταση. Είχα παραγγείλει ένα φόρεμα αλλά δεν ήταν σίγουρη ότι θα παραδοθούν εγκαίρως. Ένας φίλος μου ανέφερε την περιέργεια δώρων για μένα οπότε πήγα στο κατάστημα και έριξα μια...ματιά στο παράθυρο επειδή ήταν κλειστά ........ δεν γνώριζε ότι θα έπρεπε να πάμε πίσω. Έστειλα ένα μήνυμα μέσω FB και μέσα σε λίγες ώρες άκουσα πίσω από Darian. Μου είπε όταν το κατάστημα θα είναι και πάλι ανοικτή έτσι είπα ότι όταν θα είμαι εκεί. Όπως ανέφερε ο James θα είναι εκεί για να βοηθήσουν. Όταν έφτασα και μπήκα στο κατάστημα ένιωσα σαν να βαδίσει πίσω στο χρόνο. Ο James ήταν η απόλυτη συμφωνία κυρίων και πήραν από αρκετούς φορέματα για μένα να προσπαθήσουμε. Τι υπέροχο μέρος. Έπρεπε να βιαστούμε αλλά ήταν επέστρεφε την επόμενη ημέρα, ο ενδυματολογικός φτάσαμε αλλά ο James μου χάρισαν όμορφο αξεσουάρ για να με κάνει να φαίνονται τόσο μοντέρνα για το βράδυ. Τη δεκαετία του 1920 ήταν υπέροχα headpiece, για να μην αναφέρουμε το τρίχωμα έκλεψε την τσάντα και όμορφα Όλα. James σας ευχαριστώ πάρα πολύ για την ευγένεια και την ευχαρίστηση να σας δούμε και εξαιρετικό! ΜπόννυΠερισσότερα\nΟ/η Darien W, Owner του The Curiosity Shop, έχει απαντήσει σε αυτή την κριτικήΑπάντηση: 22 Μαρτίου 2015\nΕγώ και ο σύντροφός μου συνεδρίασε για πρώτη φορά ο James και Darien κατά την αγορά της Λισσαβόνας στο Fort Myers και ήμασταν πολύ κίνησε τη θέση αυτή. Ήταν πολύ ευγενικοί και εξυπηρετικοί και μας έπεσε για το καταπληκτικό γοητεία αμέσως. Μας είπαν ότι είχαν...ένα μαγαζί με πολλά άλλα θέματα που θα πρέπει να εξετάσετε εάν θα είμαστε στη γειτονιά. Μας έδωσαν μια κάρτα τους και να μας πει πολύ αποκαλεί ανά πάσα στιγμή, εφόσον το κατάστημα ήταν κλειστό και δεν θα είναι μόνο ακριβώς πάνω από! Πόσο καλή είναι η!! Η αποθήκη ήταν γεμάτη με υπέροχα φορέματα, σακάκια και κοσμήματα από σχεδόν κάθε εποχή και ήταν προφανές ότι δεν σας φροντίζουν όλα τα ρούχα από εκεί. Περάσαμε σχεδόν 3 ώρες και δεν ήταν τόσο εξυπηρετικό και εξειδικευμένο και απλά πολύ διασκεδαστικό να είναι περίπου. Αγόρασα μια τρύπα πολλά όμορφα ρούχα εκεί και αυτό ήταν μία από τις καλύτερες στιγμές του ταξιδιού μου στη Φλόριντα από την Ισλανδία :)Περισσότερα\nΔείτε και τα 6 κοντινά ξενοδοχείαΔείτε και τα 480 κοντινά εστιατόριαΔείτε και τα 149 κοντινά αξιοθέατα


Οι δύο πρώτοι serial killers στην Ελλάδα\nΧέρμαν Ντουφτ & Χανς Μπασενάουερ\nΈρευνα – Κείμενο: Γιάννης Ράγκος\nΤην άνοιξη του 1969, οι Γερμανοί Χέρμαν Ντουφτ και Χανς Μπασενάουερ έφτασαν στην Αθήνα και σε διάστημα σαράντα ημερών διέπραξαν έξι δολοφονίες, πέντε ληστείες και έναν βαρύ τραυματισμό.\nΉταν η πρώτη φορά, που στην Ελλάδα δρούσαν δύο «αυθεντικοί» κατά συρροή δολοφόνοι (serial killers), οι οποίοι καθώς διάλεγαν «τυχαίους» στόχους προκάλεσαν τον τρόμο σε μεγάλη μερίδα του πληθυσμού και άλλαξαν βίαια και οριστικά τη σχέση της ελληνικής κοινωνίας με την ίδια την έννοια του εγκλήματος…\nΟ οδηγός του Volvo, ένας ξανθός άνδρας με «σκληρά» χαρακτηριστικά, κάνει νεύμα στον Καναρή να γεμίσει το ρεζερβουάρ. Στο Volvo πλησιάζει και ο Κούλης για να συνεννοηθεί για ενδεχόμενη μεταφορά του από τους δύο αγνώστους. Όταν το ρεζερβουάρ γεμίζει, ο δεύτερος επιβάτης, ένας νέος άνδρας με ήρεμο πρόσωπο, βγαίνει από το αυτοκίνητο και ακολουθεί τον Καναρή στο εσωτερικό του πρατηρίου για να πληρώσει.\nΟ στρατιώτης μένει κοντά στο αυτοκίνητο, όταν ο οδηγός πετάγεται ξαφνικά από το εσωτερικό του, κρατώντας μία καραμπίνα γουίντσεστερ και υποχρεώνει στον Κούλη να οπισθοχωρήσει προς το πρατήριο. Ο Γκιζίνος κοιμάται ακόμα. Αργότερα θα διηγηθεί πως «ξύπνησα βλέποντας τους Κούλη και Καναρή με ψηλά τα χέρια». Ο δεύτερος άνδρας πλησιάζει στο ταμείο, αφαιρεί το συρτάρι με τις εισπράξεις (γύρω στις 10-15 χιλιάδες δρχ.) και βγαίνει με κατεύθυνση το Volvo. Μόλις απομακρύνεται, ο οπλοφόρος πυροβολεί εν ψυχρώ τον Καναρή και τον Κούλη και ύστερα τους αποτελειώνει με ένα μαχαίρι.\nΟ Γκιζίνος προλαβαίνει να κρυφτεί κάτω από το ράντζο. Στο μεταξύ, ο δεύτερος άνδρας επιστρέφει στο πρατήριο. Βλέπει το συνεργό του να πυροβολεί δύο φορές στην πλάτη τον Γκιζίνο και ακολούθως να τον μαχαιρώνει με μανία. Ψάχνουν για πεταμένους κάλυκες, εντοπίζουν έναν και τον παίρνουν. Βγαίνουν από το πρατήριο, επιβιβάζονται στο Volvo και απομακρύνονται με κατεύθυνση την Αθήνα.\nΑργότερα αποδείχθηκε πως είχαν κλέψει το αυτοκίνητο την προηγούμενη νύχτα από το πάρκινγκ του αεροδρομίου του Ελληνικού, όπου και το εγκατέλειψαν μετά την επίθεσή τους. Αν και σοβαρά τραυματισμένος, ο Γκιζίνος ζει ακόμα. Κάνει μια απόπειρα να ειδοποιήσει τηλεφωνικώς για το μακελειό, χωρίς αποτέλεσμα. Με δυσκολία, σέρνεται ως το δρόμο αναζητώντας βοήθεια. Λίγα λεπτά μετά, ένα φορτηγό σταματά στο πρατήριο. Είναι η σωτηρία του.\nΟ Γκιζίνος θα πεθάνει αρκετά χρόνια αργότερα, λόγω των χρόνιων επιπλοκών, που παρουσιάστηκαν από τα τραύματα εκείνης της βραδιάς.\nΟι εφημερίδες της επόμενης ημέρας, προλαβαίνουν την είδηση την τελευταία στιγμή και δημοσιεύουν τις λιγοστές πρώτες πληροφορίες. Ωστόσο, όπως σημειώνεται χαρακτηριστικά, την ίδια μέρα «κατόπιν αποφάσεως του Εισαγγελέως Πλημμελειοδικών Θηβών, απηγορεύθη η αναγραφή πάσης ειδήσεως σχετικώς με την ένοπλον ληστείαν (…)».\nΟι αστυνομικές αρχές και η Χωροφυλακή κινητοποιούνται για τον εντοπισμό των δραστών. Στον λογοκριμένο από τη δικτατορία Τύπο διοχετεύεται η πληροφορία ότι η σύλληψη των δραστών «αποτελή ζήτημα ωρών». Ωστόσο, τα γεγονότα θα αποδειχθούν διαφορετικά.\nΠράγματι, οι δύο δράστες είναι ξένοι: πρόκειται για τους Γερμανούς Χέρμαν Ντουφτ -ο οπλοφόρος της επίθεσης- και Χανς Μπασενάουερ. Ο 31χρονος Ντουφτ, άγαμος και υδραυλικός στο επάγγελμα, έχει πλούσιο παρελθόν σε κλοπές και είναι «γνωστός» στην Ιντερπόλ για διάφορες αξιόποινες πράξεις.\nΣτο παρελθόν είχε υπηρετήσει στη «Λεγεώνα των Ξένων», ενώ κάποιες ανεπιβεβαίωτες πληροφορίες ανέφεραν, ακόμα, ότι ήταν θαυμαστής του Χίτλερ και νεοναζιστικών οργανώσεων. Ο συνομήλικός του Μπασενάουερ, υδραυλικός, επίσης, στο επάγγελμα, είναι παντρεμένος (αποδείχθηκε πως με τη σύζυγό του Χάιντι Ερμπ βρισκόταν σε διάσταση) και πατέρας τριών παιδιών, ενώ σε ηλικία 16 ετών είχε εγκλεισθεί στο αναμορφωτήριο για μικροαδικήματα.\nΜεταγενέστερες πληροφορίες ανέφεραν ότι οι δύο Γερμανοί ήταν μέλη σπείρας που είχε στο ενεργητικό της 14 ένοπλες επιθέσεις στη Γερμανία, ενώ τον προηγούμενο Ιανουάριο είχε «κτυπήσει» μια βάση ανεφοδιασμού του γερμανικού στρατού στο Λέμπαχ, αποκομίζοντας εκρηκτικά και όπλα.\nΌταν οι έρευνες της γερμανικής αστυνομίας άρχισαν να τους «αγγίζουν», οι δύο Γερμανοί αποφάσισαν να αλλάξουν «πεδίο δράσης» και μια συγκυρία αποτέλεσε μοναδική ευκαιρία: ο Μπασενάουερ, με τη μεσολάβηση ενός Έλληνα μετανάστη στη Δυτική Γερμανία, που αγνοούσε το παρελθόν του, αλληλογραφούσε από καιρό με την Κατερίνα Μεντέ στην Ελλάδα, με σκοπό το γάμο! Ο Μπασενάουερ εμφανίστηκε στην Μεντέ ως εύπορος αντιπρόσωπος μεγάλης φαρμακευτικής εταιρείας (ή σύμφωνα με άλλες πηγές ως επιχειρηματίας).\nΟ ίδιος θα πει αργότερα πως «ήλθε στην Ελλάδα με σκοπό να φτιάξει μια καινούργια οικογένεια». Με το πρόσχημα αυτό, έφθασαν στην Ελλάδα στις 17 Φεβρουαρίου του 1969 και παρέμειναν έως τις 26 του ίδιου μήνα. Φιλοξενήθηκαν αρχικώς στο εξοχικό σπίτι της οικογένειας Μεντέ στη Βοιωτία και κατόπιν διέμειναν στα ξενοδοχεία «Αστήρ» Βουλιαγμένης και «Άστορ» στο κέντρο της Αθήνας.\nΣτην πραγματικότητα, ο σκοπός του ταξιδιού τους ήταν «αναγνωριστικός» προκειμένου να εντοπίσουν ενδεχόμενους στόχους. Το πρατήριο της Θήβας, το είχαν επισημάνει σε ένα από τα ταξίδια τους στο χωριό της οικογένειας Μεντέ. Στην Ελλάδα επανήλθαν, για «οριστική» πλέον εγκατάσταση, την 1η Μαρτίου. Αυτή τη φορά ταξίδεψαν οδικώς με μία Mercedes, με την οποία μετέφεραν όλο τον οπλισμό τους, εκμεταλλευόμενοι τους χαλαρούς ελέγχους που πραγματοποιούσαν οι ελληνικές αστυνομικές αρχές στους εισερχόμενους τουρίστες, ώστε το απομονωμένο από τη διεθνή κοινότητα στρατιωτικό καθεστώς να παρουσιάζει την εικόνα δημοκρατικής χώρας.\nΔιέμειναν για λίγες ημέρες και πάλι στο ξενοδοχείο «Αστήρ» Βουλιαγμένης και λίγες ώρες μετά την επίθεση στη Θήβα, στο ξενοδοχείο «Άστορ». Η ρεσεψιονίστ, τότε, του ξενοδοχείου Κατερίνα Πρασσά θυμάται: «Οι δύο Γερμανοί έφθασαν στο ξενοδοχείο το απόγευμα της 6ης Μαρτίου. Ήταν πολύ ήρεμοι (…) και φαίνονταν άνθρωποι που είχαν λεφτά. (…)\nΈφυγαν την επόμενη μέρα το μεσημέρι, χωρίς να αναφέρουν το λόγο της αναχώρησής τους». Λίγες ημέρες μετά, νοίκιασαν για έναν ολόκληρο χρόνο ένα μικρό αλλά επιπλωμένο υπόγειο διαμέρισμα στην οδό Σκουφά 11 στο Κολωνάκι, συμφωνώντας να καταβάλλουν το, υψηλό για την εποχή, ενοίκιο των 3.000 δρχ. Ο δικηγόρος Νίκος Καλτσονάκης, ο οποίος εκπροσωπούσε τον ιδιοκτήτη του διαμερίσματος σημειώνει: «(…) Δημιούργησα την εντύπωση ότι δεν είχαν οικονομική ανάγκη και (…) ήταν συνεπέστατοι στην επίδοση του ενοικίου».\nΤη νύχτα της 13ης Μαρτίου κατηφορίζουν με τη Mercedes στην περιοχή, όπου και σταθμεύουν. Την ώρα που φτάνουν με τα πόδια στη βίλα, ο επιχειρηματίας απουσιάζει. Αργότερα θα γίνει γνωστό πως βρισκόταν σε νυκτερινό κέντρο με μία φίλη του. Οι δύο Γερμανοί παραβιάζουν ένα παράθυρο και μπαίνουν στο εσωτερικό, αναζητώντας χρήματα ή τιμαλφή. Δεν βρίσκουν τίποτα κι έτσι αποφασίζουν να περιμένουν την άφιξη του ιδιοκτήτη.\nΕπικρατεί η σκέψη να μην σκοτώσουν με όπλο ή μαχαίρι για να αποφύγουν την ομοιότητα με το έγκλημα της Θήβας. Εν τω μεταξύ, πηγαίνουν στην κουζίνα και τρώνε! Λίγο μετά τα μεσάνυχτα, ο Αθηναίος επιστρέφει μόνος του στη βίλα. Ανυποψίαστος, ανοίγει την εξωτερική πόρτα, όταν έκπληκτος βλέπει τον Ντουφτ να τον απειλεί με τη γουίντσεστερ και να του ζητά λεφτά. Ο Αθηναίος, έντρομος, ψελλίζει πως δεν έχει. Ο Ντουφτ τον οδηγεί στην κουζίνα, όπου περιμένει ο Μπασενάουερ, κρατώντας ένα μεγάλο ξύλο, που πιθανότατα είχε πάρει από το τζάκι της βίλας.\nΟ Ντουφτ τον διατάζει να τον κτυπήσει. Ο Μπασενάουερ διστάζει αρχικά, αλλά μετά με δυο κτυπήματα στο κεφάλι σκοτώνει τον επιχειρηματία. Αφαιρούν από το θύμα 11.000 δρχ., 300 δολ., ένα ακριβό δακτυλίδι και τα κλειδιά του αυτοκινήτου του. Βάζουν το πτώμα στην μπανιέρα και φεύγουν. Μέσα σε έξαψή τους, αποφασίζουν να συνεχίσουν τη δράση τους. Χρησιμοποιώντας την Buick του θύματος κινούνται στην Εθνική Οδό με σκοπό να ληστέψουν, πάλι, κάποιο πρατήριο βενζίνης.\nΌμως, καθώς βλέπουν σταματημένο στα διόδια ένα περιπολικό αυτοκίνητο με δύο χωροφύλακες, καταλαβαίνουν ότι το ταξίδι τους αρχίζει να γίνεται επικίνδυνο και γυρνούν πίσω άπρακτοι. Πετούν τα κλειδιά στον κήπο της βίλας και με τη Mercedes επιστρέφουν στο διαμέρισμά τους. Θα πρέπει να επισημάνουμε πως για το έγκλημα αυτό, αρχικώς συνελήφθη ένας σεσημασμένος κλέφτης, ο Χρήστος Ολλανδέζος ή «Ορλάνδος», ο οποίος υπό την πίεση της ανάκρισης ομολόγησε πως αυτός ήταν ο δράστης της δολοφονίας!\nΕν τω μεταξύ, οι δύο Γερμανοί περνούν τις επόμενες ημέρες ζώντας μια κανονική «καθημερινή» ζωή με τα χρήματα που αφαίρεσαν από τον επιχειρηματία. Συχνάζουν στο καμπαρέ «Μιμόζα» της Ομόνοιας, όπου συνηθίζουν να σπαταλούν σημαντικά ποσά, ενώ επισκέπτονται τακτικά το ραφείο του Βασίλη Μεντέ, αδελφού της Κατερίνας, στο κέντρο της Αθήνας. Ο Ντουφτ, μάλιστα, πηγαίνει τακτικά και στο σκοπευτήριο της Καισαριανής, ώστε να ασκείται στη σκοποβολή.\nΟ Μεντές θυμάται χαρακτηριστικά «Πριν συλληφθούν, δεν είχαν κανέναν άγχος, μήπως κάτι δεν πάει καλά. Πίστευαν ότι δεν θα συλληφθούν ποτέ!». Στις 22 Μαρτίου αναχωρούν για την Δυτική Γερμανία. Στην οικογένεια Μεντέ προφασίζονται λόγους επαγγελματικής φύσης. Στην πραγματικότητα όμως, το ταξίδι τους πραγματοποιείται για να πουλήσουν τα κλοπιμαία, που αποκόμισαν από τη βίλα της Βούλας, αλλά και να διευθετηθούν κάποιες διαφορές που υπήρχαν ανάμεσα στον Μπασενάουερ και τη σύζυγό του.\nΣτην Φρανκφούρτη πουλάνε για 300 μάρκα το πανάκριβο χρυσό δακτυλίδι που είχαν πάρει από το χέρι του Αθηναίου και στις 31 Μαρτίου επιστρέφουν στην Ελλάδα μέσω της Κέρκυρας. Είναι και πάλι απένταροι και αποφασίζουν το επόμενο κτύπημά τους.\nΤο βράδυ της Μεγάλης Δευτέρας 7 Απριλίου αναχωρούν από το διαμέρισμά τους στο Κολωνάκι και με τη Mercedes φθάνουν στην περιοχή του ξενοδοχείου «Hilton». Σταθμεύουν το αυτοκίνητο, κατόπιν επιβιβάζονται στο ταξί του Γιάννη Φραγκιαδάκη και του ζητούν να τους μεταφέρει στη Βουλιαγμένη. Στην περιοχή του Καβουρίου, υπό την απειλή όπλου, τον οδηγούν σε έναν ερημικό χωματόδρομο κοντά στην εκκλησία του Αγίου Γεωργίου. Ύστερα, τον υποχρεώνουν να βγει από το ταξί και να ξαπλώσει μπρούμυτα. Ο Μπασενάουερ τον κτυπά δυο φορές με το μαχαίρι στην πλάτη και τον αποτελειώνει ο Ντουφτ.\nΠαίρνουν 250 δρχ. από τις τσέπες του θύματος και ένα μικροποσό σε κέρματα που βρίσκονταν μέσα στο αυτοκίνητο, κρύβουν πρόχειρα το πτώμα και με το ταξί επιστρέφουν στην Αθήνα. Το πτώμα του οδηγού εντοπίζεται το μεσημέρι της επόμενης μέρας από έναν τυχαίως διερχόμενο μαθητή. Τα θύματα των δύο Γερμανών έχουν φθάσει, πλέον, τα τέσσερα.\nΤην ίδια στιγμή, οι πληροφορίες σχετικά με τη δράση τους έχουν αρχίσει να διαδίδονται και η κοινή γνώμη τρομοκρατείται από την ασυγκράτητη δράση των αγνώστων δολοφόνων. Αυτοί, καθώς τα χρήματα από την τελευταία επίθεσή τους είναι ελάχιστα και τελειώνουν αμέσως, αποφασίζουν να δράσουν ξανά, ελπίζοντας αυτή τη φορά να σταθούν πιο τυχεροί. Οι εξελίξεις, από δω και πέρα, θα είναι ραγδαίες…\nΤο βράδυ της Μεγάλης Τετάρτης 9 Απριλίου, φτάνουν με τη Mercedes σε ένα απομονωμένο πρατήριο, στο 41ο χιλ. της Εθνικής Οδού, στο Σχηματάρι. Αφήνουν το αυτοκίνητο σε αθέατο σημείο και με τα πόδια προχωρούν προς τα εκεί. Βεβαιώνονται πως ο υπάλληλος Γιάννης Τσουτσάνης είναι μόνος του και αναλαμβάνουν δράση: ο Μπασενάουερ κρύβεται πρόχειρα και ο Ντουφτ κατευθύνεται προς τις αντλίες. Εκεί, κρατώντας τη γουίντσεστερ και ένα μαχαίρι, αιχμαλωτίζει τον υπάλληλο και τον οδηγεί στο σημείο όπου βρίσκεται ο Μπασενάουερ.\nΑυτός τότε τρέχει και αδειάζει το συρτάρι του ταμείου του πρατηρίου, αποκομίζοντας 4.000 δρχ., και επιστρέφει στον Ντουφτ και τον Τσουτσάνη, που στο μεταξύ έχουν προχωρήσει στα χωράφια. Ο Τσουτσάνης έχει καταλάβει τι τον περιμένει. Κλαίει και φωνάζει «εγώ, πίκολο-πίκολο», εννοώντας ότι έχει μικρά παιδιά (ήταν πατέρας τεσσάρων παιδιών). Ο Ντουφτ τον φιμώνει για να μην ακούγεται και ύστερα με 17 (κατ’ άλλους, δώδεκα) μαχαιριές τον σκοτώνει. Οι δολοφόνοι κλωτσούν με μανία το πτώμα και κατόπιν απομακρύνονται με τη Mercedes.\nΤα τέσσερα «τέλεια» εγκλήματα -τα δύο τελευταία μέσα σε ένα 48ωρο- κινητοποιούν την Αστυνομία και τη Χωροφυλακή: εξετάζονται διάφοροι λιποτάκτες, δραπέτες ψυχιατρείων και φυλακών και κάθε άλλος ύποπτος. Υπηρεσιακά αυτοκίνητα με συμβατικό αριθμό κυκλοφορίας κινούνται κατά μήκος των εθνικών οδών για τον έλεγχο κάθε ύποπτου αυτοκινήτου.\nΣυγκεντρώνονται πληροφορίες και συγχρόνως ενημερώνονται οι υπάλληλοι των πρατηρίων καυσίμων. Αρχίζει προσεκτικός έλεγχος όλων των αυτοκινήτων με αλλοδαπούς επιβάτες και χαρακτηριστικά παρόμοια μ΄ αυτά που συγκράτησε ο Γκιζίνος.\nΛίγο αργότερα και στο δρόμο της επιστροφής, τη Mercedes προσπερνά ένα αυτοκίνητο μάρκας BMW, με οδηγό τον 39χρονο Γιώργο Παπαγεωργίου, επιχειρηματία στην Γερμανία. Μετά τον ισθμό της Κορίνθου, του κάνουν σήμα να σταματήσει και τον παρακαλούν να προπορευτεί, γιατί ο φωτισμός τους είναι ελλιπής.\nΣτην περιοχή της Κακιάς Σκάλας και ενώ η κυκλοφορία των οχημάτων στην περιοχή είναι περιορισμένη, ο Ντουφτ που οδηγεί σβήνει και το άλλο φανάρι της Mercedes και ο Παπαγεωργίου, υποθέτοντας πως η Mercedes υπέστη βλάβη, σταματά για να τους βοηθήσει. Την ώρα που σκύβει πάνω από τη μηχανή για να την ελέγξει, ο Μπασενάουερ τον πυροβολεί με τη γουίντσεστερ στην πλάτη. Με γρήγορες κινήσεις, σηκώνουν το πτώμα και το τοποθετούν στο πορτ-παγκάζ της BMW, αφού πρώτα του αδειάζουν τις τσέπες: 600 δρχ. και 100 μάρκα!\nΩστόσο, μερικές σταγόνες από το αίμα του Παπαγεωργίου έχουν τιναχθεί στο καπό και το αριστερό φτερό της Mercedes, αλλά οι δύο Γερμανοί δεν το αντιλαμβάνονται. Πρόκειται για το ολέθριο λάθος τους… Αμέσως μετά, ο Μπασενάουερ μπαίνει στη BMW και ο Ντουφτ στη Mercedes και κατευθύνονται προς την Αθήνα. Φτάνουν στην περιοχή του Χαϊδαρίου και σταθμεύουν τη Mercedes σε έναν μικρό δρόμο, μπροστά σε μια μονοκατοικία.\nΠιστεύουν πως στην περιοχή αυτή, λόγω της αραιής δόμησής της, κανείς δεν θα προσέξει το αυτοκίνητό τους. Είναι μία ακόμα λανθασμένη επιλογή. Με τη BMW (στο πορτ-παγκαζ της οποίας βρίσκεται το πτώμα του Παπαγεωργίου) ξεκινούν, πάλι, με κατεύθυνση την Πάτρα. Είναι κατάκοποι, όμως η μυρουδιά του πτώματος έχει αρχίσει να γίνεται ενοχλητική, ενώ έχει ξημερώσει, πλέον, για τα καλά.\nΣυμφωνούν πως έφτασε η ώρα να εξαφανίσουν το πτώμα. Σε μια ερημική αγροτική περιοχή κοντά στην Πάτρα, το κρύβουν δίπλα σε θάμνους και το σκεπάζουν πρόχειρα με κλαδιά και φύλλα. Ύστερα, παίρνουν ξανά το δρόμο της επιστροφής. Αυτή τη φορά, οδηγεί ο Μπασενάουερ. Πλησιάζει το μεσημέρι του Μεγάλου Σαββάτου 12 Απριλίου.\nΤην ίδια, περίπου, ώρα στο τουριστικό περίπτερο του Δαφνιού βρίσκεται ο εκτελωνιστής Παναγιώτης Ταμπουράκης. Είναι η μοιραία σύμπτωση. Πολλά χρόνια αργότερα, ο ίδιος θα διηγηθεί: «Εκείνο το πρωί, είχα πάει για καφέ στο Δαφνί. Στο γύρω χώρο είχαν κατασκηνώσει τέσσερις Γάλλοι τουρίστες. Κάποια στιγμή, ήρθαν μερικοί αστυνομικοί και τους έπιασαν. Δεν έδωσα σημασία στο γεγονός, ώσπου στο περίπτερο ήρθε ένας φίλος μου, που μιλάει γαλλικά, και μου εξήγησε πως είχε πάει στο Τμήμα για να κάνει το διερμηνέα. Οι Γάλλοι είχαν συλληφθεί ως ύποπτοι για τους φόνους που είχαν κάνει οι Γερμανοί (…).\nΣτις 2 το μεσημέρι επέστρεψα στο σπίτι της μητέρας μου. Είδα στο πεζοδρόμιο μια λαδί Μερσεντές. Μου έκανε εντύπωση ο ανορθόδοξος τρόπος που είχε παρκάρει. Ρώτησα τη μάνα μου αν ξέρει ποιανού είναι το αυτοκίνητο και μου απάντησε αρνητικά. Κατέβηκα ξανά κάτω (…) και είδα αίματα στο φτερό. Πήρα τηλέφωνο το τοπικό τμήμα της Χωροφυλακής και (…) ζήτησα να στείλουν ένα περιπολικό για να εξετάσει το αυτοκίνητο».\nΣτις 4.30, περίπου, το μεσημέρι του Μεγάλου Σαββάτου, η BMW με τους δύο Γερμανούς φτάνει στο Χαϊδάρι. Ο Ντουφτ αποβιβάζεται και κατευθύνεται προς τη Mercedes, τη στιγμή που στο σημείο φθάνει το τζιπ της Χωροφυλακής και πλησιάζει και ο Ταμπουράκης. Αργότερα, ο Ταμπουράκης θα πει: «Ο Ντουφτ φάνηκε λίγο ανήσυχος, αλλά τον πλησίασα και του είπα στα γερμανικά να μην ανησυχεί και ότι τον πάνε για μία τυπική εξέταση».\nΑπό την BMW, ο Μπασενάουερ παρακολουθεί τη σύλληψη του Ντουφτ και έντρομος σπεύδει να εξαφανιστεί.\nΟ Ντουφτ μεταφέρεται αμέσως στο Τμήμα Χωροφυλακής Χαϊδαρίου. Λόγω του αίματος που βρέθηκε στο φτερό του αυτοκινήτου, οι αστυνομικοί πιστεύουν πως ο Γερμανός έχει προξενήσει κάποιο τροχαίο ατύχημα,. Αλλά, καθώς μετά από έρευνα ανακαλύπτουν στο πορτ-παγκάζ της Mercedes μέρος του οπλισμού (ένα πολεμικό τουφέκι, ένα μαχαίρι, διάφορα διαρρηκτικά εργαλεία κ.ά.) αρχίζουν να υποψιάζονται πως έχουν στα χέρια τους τον δράστη των δολοφονιών.\nΑμέσως, τον μεταφέρουν στην Υποδιεύθυνση Ασφαλείας Περιοχής Πρωτευούσης στη Νέα Ιωνία και τον ανακρίνουν. Ο Ντουφτ εξακολουθεί να αρνείται τα πάντα, ενώ ταυτόχρονα διαμαρτύρεται για την αντικανονική, όπως λέει, σύλληψή του! Για να διαφύγει, μάλιστα, από τη ανάκριση δηλώνει ότι στην Αθήνα γνωρίζει κάποιον Μπιλ (πιθανώς, εννοούσε τον Βασίλη Μεντέ) και ότι το ίδιο απόγευμα έχει ραντεβού μαζί του στο ξενοδοχείο «Άστορ».\nΑστυνομικοί πηγαίνουν αμέσως στο ξενοδοχείο, όπου δεν βρίσκουν τον «Μπιλ», διαπιστώνουν όμως ότι ο Ντουφτ είχε διαμείνει εκεί παλιότερα, μαζί με το συμπατριώτη του Μπασενάουερ, τα χαρακτηριστικά του οποίου, μάλιστα, περιγράφει ο υπάλληλος της ρεσεψιόν. Η πληροφορία διαβιβάζεται αμέσως στους αξιωματικούς που διενεργούν την ανάκριση και αυτοί, κάνοντας νύξη του ονόματος Χανς, αφήνουν να εννοηθεί πως ο Μπασενάουερ έχει ήδη συλληφθεί.\nΤότε ο Ντουφτ «σπάει» και ομολογεί ότι αυτός μαζί με τον Μπασενάουερ είναι οι δράστες των εγκλημάτων, τα οποία περιγράφει με κάθε λεπτομέρεια, ενώ αναφέρεται και στο διαμέρισμα της οδού Σκουφά 11.\nΣτο μεταξύ, ο Μπασενάουερ έχει φτάσει στο διαμέρισμα του Κολωνακίου, αποφασισμένος να διαφύγει, αφού αντιλαμβάνεται ότι η αστυνομία δεν θα αργήσει να τον εντοπίσει. Όμως, ενώ ετοιμάζει βιαστικά μια βαλίτσα, φτάνουν ανυποψίαστοι στο διαμέρισμα ο Μεντές με τη γυναίκα και την αδελφή του Κατερίνα. Πολλά χρόνια αργότερα, ο Μεντές θα περιγράψει: «Είχαμε πάει (…) στο Κολωνάκι για να τους πάρουμε να κάνουμε Πάσχα στο χωριό. Ο Μπασενάουερ φαινόταν ανήσυχος. Μάλιστα (…) είχε τηλεφωνική επικοινωνία με το εξωτερικό, πιθανώς με την Γερμανία.\nΡωτήσαμε τον Μπασενάουερ που είναι ο Ντουφτ και εκείνος μας είπε: ‘Καπούτ’! Ξαφνικά, έσπασε η πόρτα και εμφανίστηκαν οι αστυνομικοί με πολιτικά κρατώντας αυτόματα όπλα. Ο Μπασενάουερ δεν πρόβαλε αντίσταση. Συλληφθήκαμε και εμείς και κρατηθήκαμε μία εβδομάδα γιατί η αστυνομία έλεγχε το ενδεχόμενο να έχουμε σχέση με τους φόνους».\nΕρευνώντας το διαμέρισμα, οι αστυνομικοί εντοπίζουν τον υπόλοιπο οπλισμό των Γερμανών: τη γουίντσεστερ των φόνων, δεκάδες φυσίγγια, διάφορα στιλέτα και μαχαίρια, καθώς κι ένα χάρτη της Ελλάδας. Στις 16 Απριλίου, οι Ντουφτ και Μπασενάουερ παρουσιάζονται στους δημοσιογράφους μαζί με νεώτερες πληροφορίες που, στο μεταξύ, έχουν συλλέξει οι αστυνομικές αρχές. Τώρα, η δικτατορία, μετά από εβδομάδες επιβληθείσας «σιωπής» για να μην διαταραχθεί το αίσθημα «τάξης και ασφάλειας» που θέλει να παρουσιάσει, αποφασίζει να θριαμβολογήσει.\nΗ δίκη του Ντουφτ και του Μπασενάουερ, που πραγματοποιήθηκε στο Πενταμελές Εφετείο Αθηνών, άρχισε στις 21 Ιουλίου 1969 μέσα σε ηλεκτρισμένη ατμόσφαιρα. Η αίθουσα είχε κατακλυσθεί από συγγενείς των θυμάτων και πολλούς περίεργους, Έλληνες και ξένους δημοσιογράφους, καθώς και εκπροσώπους της γερμανικής πρεσβείας, η οποία είχε ασκήσει κάποιες πιέσεις προς την ελληνική κυβέρνηση ώστε οι κατηγορούμενοι να δικαστούν στη Δυτική Γερμανία, ενώ αργότερα εκδήλωσε ενδιαφέρον για τη σωστή διεξαγωγή της δίκης. Κατά τη διάρκεια της ακροαματικής διαδικασίας, που διήρκεσε τρεις ημέρες, η έδρα προσπάθησε να διερευνήσει τα βαθύτερα αίτια των πράξεων των κατηγορουμένων. Μάρτυρες κατηγορίας κατέθεσαν, μεταξύ άλλων, πως οι δύο δράστες «ενεργούσαν με σατανικότητα και μεθοδικότητα για να παραπλανούν τις αστυνομικές αρχές.\nΙδιαίτερα ο Ντουφτ ένοιωθε ηδονή όσο περισσότερους σκότωνε» (από την κατάθεση συνταγματάρχη Χωροφυλακής Παπανικολάου) και ότι «είχαν μεγάλα σχέδια. Είχαν ξεχωρίσει τα σπίτια που θα λήστευαν. Θα έκαναν διάρρηξη και σε κοσμηματοπωλείο του Συντάγματος» (από την κατάθεση μοιράρχου Ασφαλείας Προαστίων Παπαλεξίου).\nΕξάλλου, και οι δύο ιατροδικαστές, που είχαν εξετάσει τα πτώματα των θυμάτων κατέθεσαν χαρακτηριστικά πως «ήταν εκτελέσεις εν ψυχρώ. Ήταν αποφασισμένοι να μην αφήσουν κανένα ζωντανό. Διέπρατταν τα εγκλήματά τους με περισσότερη ψυχραιμία, απ΄ όση έχω εγώ όταν κάνω μια νεκροτομή. Μπορώ να πω ότι κτυπούσαν μετά μανίας» (από την κατάθεση ιατροδικαστή Γ. Αγιουτάντη) και ότι «ήταν ψύχραιμοι και ατάραχοι.\nΣκότωναν και γλεντούσαν. Δεν τους αναγνωρίζω κανένα ελαφρυντικό. Έκαναν κρουαζιέρα αίματος!» (από την κατάθεση ιατροδικαστή Καψάσκη). Μετά την ολοκλήρωση των καταθέσεων των μαρτύρων, ήρθε η στιγμή της απολογίας για τους δύο κατηγορουμένους. Ο καθένας προσπάθησε να εμφανίσει τον άλλο ως τον βασικό υπαίτιο για τη δράση τους, θέλοντας να επιτύχει ευνοϊκότερη μεταχείριση από το Δικαστήριο. Όμως, αμέσως μετά, οι συνήγοροι υπεράσπισης, επιχειρώντας να πετύχουν αναβολή της δίκης και εξέταση των κατηγορουμένων από ψυχιάτρους, αποκάλυψαν ότι οι δράστες είχαν μεταξύ τους και ερωτικό δεσμό!\nΠολλά χρόνια αργότερα, οι συνήγοροι των κατηγορουμένων Δημήτρης Ταταράκης και Κώστας Χριστόπουλος θα τονίσουν πως το στοιχείο αυτό ήταν μόνο εν μέρει βάσιμο. Μάλιστα, λιγο καιρό μετά την ολοκλήρωση της δίκης, σε υπόμνημά του προς τη δικαιοσύνη, ο Χριστόπουλος επισήμαινε: «Ο Ντουφτ δεν είχε σεξουαλικές σχέσεις με γυναίκες, ενώ ο Μπασενάουερ είχε συγκεκριμένας τοιαύτας. Ο Ντουφτ ήθελε τον Μπασενάουερ πάντα μαζύ και ησθάνετο ακατανίκητον ερωτισμόν δι΄ αυτόν (…)».\nΣτο μεταξύ, τον Σεπτέμβριο του 1969, από τις φυλακές της Κέρκυρας όπου βρισκόταν, ο Ντουφτ απηύθυνε επιστολή προς την Επιτροπή Ανθρωπίνων Δικαιωμάτων του Συμβουλίου της Ευρώπης στο Στρασβούργο, με την οποία κατήγγελλε την Ελλάδα για παραβίαση των ανθρωπίνων δικαιωμάτων των ποινικών και πολιτικών κρατουμένων! Όπως ήταν φυσικό, το γράμμα αυτό δεν έφθασε ποτέ στον προορισμό του, καθώς μαζί με την υπόλοιπη αλληλογραφία του κατασχέθηκε από τη διεύθυνση των φυλακών.\nΤην ίδια τύχη είχαν και οι προσπάθειές του να επικοινωνήσει με τη γερμανική πρεσβεία και με την εταιρεία Ντέμλερ-Μπεντς, στην οποία ήθελε να υποβάλει προς έγκριση το σχέδιο ενός επαναστατικού κινητήρα. Ήταν μια άλλη πτυχή της προσωπικότητας ενός κατά συρροή δολοφόνου…\nΣε αποκλειστικό ρεπορτάζ των δημοσιογράφων Κώστα Σαρδελή και Δημήτρη Ρίζου στην εφημερίδα «Η Βραδυνή», περιγράφονται οι τελευταίες στιγμές του Μπασενάουερ: «Ο Γερμανός δολοφόνος είναι ωχρός, κίτρινος σαν το φλουρί και αξύριστος. Έχει αφήσει και μούσι αρκετά ευτραφές. Ωστόσο διατηρεί κάποια φαινομενική ψυχραιμία, που όμως δεν θα τη διατηρήση, ούτε αυτή, ως την τελευταία στιγμή. Πριν αφήση τις φυλακές προσπαθεί με κάθε τρόπο να πείσει όλους ότι δεν φοβάται, ότι ο θάνατος δεν τον ενδιαφέρει πια».\nΟ Μπασενάουερ, ως την ώρα που εκτελέσθηκε κάπνιζε συνέχεια, ενώ τέσσερις φορές ζήτησε να πιει νερό. Στις 7.33΄ το πρωί έπεσε νεκρός από την ομοβροντία πυρών του εκτελεστικού αποσπάσματος. Θάφτηκε πρόχειρα στο ίδιο σημείο, πλάι στους «τάφους» άλλων τριάντα, περίπου, θανατοποινιτών που είχαν εκτελεστεί εκεί, τα προηγούμενα χρόνια. Σχεδόν την ίδια ώρα, εκατοντάδες χιλιόμετρα μακριά, ο Ντουφτ βάδιζε προς το σημείο που θα πραγματοποιούνταν η δική του εκτέλεση.\nΚατά τη διάρκεια της διαδικασίας «γελούσε συνεχώς και η ψυχραιμία του εντυπωσίασε τους πάντες. Ερώτησε μόνο αν την ίδια ώρα θα εκτελεσθή και ο Μπασενάουερ και όταν έλαβε καταφατική απάντησι, έδειξε ικανοποίηση!» αναφέρει το ρεπορτάζ της εφημερίδας.\n«Η Βραδυνή», πληροφορία που επιβεβαιώνει και ο Χριστόπουλος ο οποίος σημειώνει πως ο Χ. Ντουφτ «κατά την εκτέλεσή του δεν έδειξε καμία μεταμέλεια, μάλιστα διακωμωδούσε και τον παπά που συνόδευε το εκτελεστικό απόσπασμα». Στις 7.10΄το πρωί, έπεφτε νεκρός από τις σφαίρες του αποσπάσματος. Έτσι, το πρωί της 15ης Δεκεμβρίου 1969, έκλεισε ο αιματηρός κύκλος που είχε ανοίξει περίπου εννέα μήνες νωρίτερα, εκείνο το ξημέρωμα της 6η Μαρτίου, στο πρατήριο βενζίνας στη Θήβα.\nΟ συνολικός αριθμός των θυμάτων, στην υπόθεση «Ντουφτ-Μπασενάουερ» είχε φτάσει τα οκτώ…


::Progressive.gr :: Home Cinema Audio : Σετ Συσκευών AV : Πληροφορίες για Pioneer BCS-323\nProgressive.gr > Home Cinema Audio > Σετ Συσκευών AV > Πληροφορίες προϊόντος\n5.1 Σύστημα 3D Blu-Ray Home Cinema με λειτουργια Karaoke, πιστοποίηση DLNA & ενσωματωμένο WiFi, 2 x USB στην πρόσοψη, υποστήριξη HD Audio & αναπαραγωγή αρχείων από iPod/iPhone, Ηχεία Bookself συνολικής ισχύς 1.100W\nΑναπαραγωγή: BD-ROM/BD-R/BD-RE, DVD-Video/DVD-R/DVD-RW/DVD+R/DVD+RW, AVCHD/AVCREC, SACD, CD/CD-R/CD-RW/DTS-CD\nΣυμβατά Αρχεία: DivX Plus HD, WMV, MKV, FLV, JPEG, FLAC, LPCM, MP3, WMA, MPEG-4 AAC\nΠροηγμένες λειτουργίες ήχου: Virtual 3D Sound & Sound Retriever\nΠροηγμένες λειτουργίες βίντεο: Net Content Mode, Αναβάμιση σήματος 1080p\nΥποστήριξη 36-bit Deep Colour, x.v. Colour\nΑναπαραγωγή ταινιών, φωτογραφιών και μουσικής από συσκευή USB\nΕγγραφή μουσικής από CD σε USB (MP3)\nΑναπαραγωγή Dolby TrueHD, DTS-HD Master Audio Essential, Dolby Pro Logic II. DLNA για σύνδεση με οικιακό δίκτυο και streaming αρχείων ήχου, ταινιών & φωτογραφιών από συνδεδεμένο PC\nΥποστήριξη Bluetooth (απαιτείται αντάπτορας AS-BT200)\nΛειτουργία karaoke με έλεγχο της έντασης του μοκροφώνου & του Echo\nΠιστοποίηση Made for iPod/ iPhone (παρέχεται βάση).\nΡαδιοφωνικός Δέκτης FM με RDS\nΤέσσερα ηχεία δορυφόροι (ύψος 8 εκ.) και ένα κεντρικό. Subwoofer πλάτους 20 εκ\nΕίσοδοι/ Έξοδοι: (στην πρόσοψη) Mic 1 in, Portable 1 in (3.5 mm), USB 2 in (πίσω όψη) HDMI 2 in/1 out, Composite Video 1 out, Audio 1 in, Optical Digital 2 in, FM Antenna, Ethernet, Speaker 5.1ch out (FRONT LR, CENTRE, SUBWOOFER, SURROUND L/R)\nΣυνολικά Watt 1100 W\nΤύπος Πακέτο HomeCinema 5.1\nΑναπαραγωγή BD-ROM/BD-R/BD-RE, DVD-Video/DVD-R/DVD-RW/DVD+R/DVD+RW, AVCHD/AVCREC, SACD, CD/CD-R/CD-RW/DTS-CD.\nΑναπαραγωγή 3D Ναί\nΑριθμόs Ηχείων 5.1\nΕνσωματωμένο DVD Ναί Blu-Ray\nΣημείωση 1 έτος εγγύηση


Ξεσπά ο Φώτης Σεργουλόπουλος: «Το δικό μου παιδί δεν έχει ίσα δικαιώματα, αν πάθω κάτι δεν έχει καμία επιρροή» - celebs.gr\nHome LIFESTYLE Ξεσπά ο Φώτης Σεργουλόπουλος: «Το δικό μου παιδί δεν έχει ίσα δικαιώματα, αν πάθω κάτι δεν έχει καμία επιρροή»\nΟ Φώτης Σεργουλόπουλος βρέθηκε στην εκπομπή «Τι λες τώρα» και μίλησε για την οικογένειά του, αλλά και για τα δικαιώματα των ΛΟΑΤΚΙ ατόμων.\nΓια τον γιο του, ο ηθοποιός υπογράμμισε «το πώς αποφασίζει κάποιος να γίνει γονιός είναι άλλη υπόθεση. Στις ερωτήσεις του γιου μου ανταποκρίνομαι με την αλήθεια. Ο γιος μου δεν είναι ούτε υπερπροστατευμένος, ούτε κλεισμένος σε ένα κουτί και δεν βγαίνει έξω. Δεν έχει κανένα πρόβλημα με τους φίλους του και με τα παιδιά που συναντά στο δρόμο, στις πλατείες, στα νησιά».\nΠως απαντάει ο γιος του Φώτη Σεργουλόπουλου στις ερωτήσεις των φίλων του για την οικογένειά του\nΣτη συνέχεια, ο Φώτης Σεργουλόπουλος εξήγησε ότι «τον ρωτάνε καμιά φορά, αλλά δεν τον φέρνουν σε δύσκολη θέση. Ξέρει την αλήθεια. Όταν τον ρωτούν τι οικογένεια είναι αυτή που έχετε, εκείνος το εξηγεί πολύ καλά και τα παιδιά το καταλαβαίνουν, δεν είχε κάποιο πρόβλημα μέχρι στιγμής».\nΣχετικά με τα δικαιώματα των ΛΟΑΤΚΙ παιδιών και την αντιμετώπιση που θα έπρεπε να έχουν στο σχολείο, σημείωσε «όταν ένα παιδί τρανς βρεθεί στο σχολείο, θα υποστεί μπουλινγκ, από συμμαθητές του κυρίως, το οποίο θα το κάνει να σταματήσει να σπουδάζει. Όμως όσο αυτό το πράγμα λέγεται, υπάρχει μία ορατότητα και λένε τι συμβαίνει, οι συμμαθητές το καταλαβαίνουν κι αυτό θα σταματήσει».\nΌσον αφορά εκείνους που αντιμετωπίζουν προβλήματα στον εργασιακό τους χώρο, ο Φώτης Σεργουλόπουλος τόνισε «πολλοί το κρύβουν. Πολλά ΛΟΑΤΚΙ άτομα κρύβουν την ταυτότητά τους για να μπορέσουν να προχωρήσουν. Μην ξέχναμε άλλα άτομα που βρίσκονται στον επαγγελματικό χώρο και το κρύβουν για να μην έχουν πρόβλημα με τους ανώτερους τους».\nΣούσουρο με το coming out που έκανε ο Φώτης Σεργουλόπουλος\nΓια το δικό του coming out, αποκάλυψε «όταν έκανα το coming out έγινε ένα σούσουρο. Ήξερα για τι το κάνω, δεν είχα συνειδητοποιήσει τι θα γινόταν μετά. Αλλά αυτό που πιστεύω και αισθάνομαι περήφανος είναι ότι έχει βοηθήσει άλλα άτομα για να κάνουν το δικό τους coming out».\nΓια το σύμφωνο συμβίωσης και πως αυτό αντιμετωπίζει τα ομόφυλα ζευγάρια, ο Φώτης Σεργουλόπουλος εξομολογήθηκε «το δικό μου παιδί δεν έχει ίσα δικαιώματα, γιατί όταν θα βγει έξω από το σπίτι, η οικογένεια αυτή είναι αόρατη. Εάν πάθω κάτι, το παιδί μου δεν έχει καμία επιρροή. Αν πάθω κάτι εγώ το παιδί θα πάει στον αδερφό μου, εάν πάθει κάτι ο αδερφός μου θα πάει σε άλλο συγγενή ή σε ίδρυμα».